url: =Etlawm Mual Kuam Len Nupa ~ Dr. Dongno :: ZOMI DAILY\nposted on 20 June 2016 at 7:10 am Lomkholna: Article, Dongno\nA hoih ih Zogam: Ih Zo gam sung ah amaa thu aa apiang Pasian ong piak mun hoih gam hoih om kawikawi napi, ih gam ki zawng lai-in khangto nai lo ihih manin kipuah, kikem cing zo nai lo hi. Hih mun leh gamte ih hih theih zahin ih puah ihkepcing ding leh midangte theih dingin ihthansak ding thupi hi. Mipil leh akhangto gam haute-in tua bang munte hoihtakin kem uh aa, ava en mi tampite kiang panin sum ngahin kivaakna nasep lianpi suah uh hi.\nMual kuipi, keen sangpi, tuizeu, tui li, kua-hawmpi, cih bang munte, nuamtakin mi tampi-in ong et theih dingin bawl leng hoih ding hi. Amau pian ngei ciat bang, ahi bangbangin koihin, susia lo aa, akiim-apam ah sing phuk lo, lo kho lo, gam hal lo, sa beng lo in ih kemcing ding hi. Ganhing vasate lauthawng sak, patau sak lo-in lungmuang takin agamtat nading uh leh abuk akhawl, a bu bawl nang uh, singkung lopate ih susia kei ding hi.\nLen Nupa Omna Mun\nAilam kici mualpi dawn, Kaptel khuakhung tai thum agamlatna mual dawn nih kituah hilhelna, mualkuam zaang khat hi aa, Kaptel gam kumpi waing ( Reserved forest ) huam sung ah om hi. (Tedim Land Records zum ah kumpite ciaptehna gamlim om hi ). 20.03.1992 ni-in pa Pau Za Khan panpihna hangin mualsuang khat thungetna tawh kiphut hi Hih a lamdang, mun hoih thu, limtakin athei nai lo mi tampi ki om lai hi. Tedim khuapi panin tai sawmnih bek gamla aa, lampi nuam ahih manin hun nuam zangh dingin Len Nupa ah ki pai thei ta hi.\nLen Nupa thu Ciaptehna\nFalam gam Hualngo gam leh Mizo gam dong aa minthang, LenNupa thu en ih theih loh ding pamaih lua sa ka hih manin, Jan 3, 2010 ni-in Kaptel khua AG sia Rev. Song Sian Pau kiang ah “ Len Nupa tangthu laibu khat ong bawl in; azaknop huai thu lamdang tampite ciapteh huai banah, a thei nai lo mi tampite theih sak ding thupi hi. “ ci-in ka cial hi. Tua ni mahin Hausa pa Do Za Tuang kiang ah,”Len Nupa pai nading mawtaw lampi na zong un la, Len Nupa akiim-apaam ah sing phuk lo, lokho loin gam hal loin sa zong nabeng sak kei-in, kumpi kyu-waing, ngaat takin na kem un “ci-in ka ngaihsutna ka kikuppih hi.\n2011 kum sung mahin Teltui Zingsol ( Vol. 2 ) sung ah azaknop huai Len Nupa thute cing takin ong hawm khia pah uh aa, tu-in tua laibu siksan kawm in magazine sungah kong at hi. Kaptel pan Len Nupa lampi zong tu kum March kha sung in azai zawin lam tawh kipan khin ta uh aa, tai nih val tun khin zo uh hi.\nEtlawm mualkuam Len Nupa\nKa neulai-un Len Nupa thu akigen ka za ngei uh aa, “ Hoih lua ahih manin tua lai va tung leng kiciah kik nuam lo phial hi ” ong ki cih tudong ka mangngilh thei kei hi. Len Nupa ah apiang thu lamdang tuamtuamte hangin, ‘ Si-khate khua ‘ hi ding hi, ci-in taanglai-in ki –umin, kilipkhap mahmah hi. Falam gam, Hualngo gam leh Mizo gam ciang dongin aminthang mahmah, alamdang mun khat a hi hi. Falam gam ah khanglui mite-in ‘gamsa-te apianna mun leh a-uk, acing, angakte omna mun’ ci-in um uh ahih manin gamsa ngen dingin ong pai thei zel uh hi.\nMizo gam panin Len Nupa ahoihna en dingin akum akumin mi tampi ong pai uh aa, hun nuam ong zaang zeel uh hi. Mangkangte-in zong amun agam om lopi, ngaihsut-tawmna tawh azaknophuai dingin abawltawm uh, fairyland, ci-in dawi gam dan tangthu tuamtuam nei uh hi. Ei Zomite-in amun, agam ngiat in, tuni-dongin ih muh theih, ih et theih ding ‘ Si-khate khua ‘ kici, thu lamdang tuamtuam apianna, Len Nupa nei ihih manin, ih hampha hi.\nLen Nupa, acre10 val ding zai-in, tuipi mai pan pi 7,256 asanna ah om hi. Mual sang dawn ah om ahih manin, huih vot siangtho nung hiauhiau den aa, len paak leh lopate huang ngeelngeel hi. January pan May kha sung teng lenpak asan, adum, pak zihziah aa, akiim- apaam ah gam Maang tulakin umcih in, van dum tawh ih etden ciangin etlawm mahmah in lungzuan huai hi. Tua lai mun zaang ah kawi-kithuk ngiiu-ngeeu in tui luang khat om hi. Tungtun lianpi bangin mualbo om litlet kawikawi aa tua mualbote ah lothang peek mihing khut tawh kisuan lo, agualgualin po hi.\nNidang lai-in kawltu zong po ngei aa, tuhun ciangin bei ta hi. Nahlun kici sing kung namkhat zong po aa a gammangte bekin mu thei uh hi, ci-in kigen hi. Akiim-apaam ah vasate khuang liingliingin ong lungnuam sak hi. Sun kamh gamdaih hun ciangin gamsate’n tui ne dingin ong pai khiankhian uh aa zan ciangin sapite ong pai thei uh hi. Innka dol pek kidawh bangin suang aziing aziingin azaangtaam khat om aa “ Suang innka “ ki ci hi. Tua suang innkaa adung pi 10 sau in, a vai pi 15 zai hi. Len Nupa panin India gam Aizawl khuapi leh adang khua tampi zong ki gal muh ci-i-cia-i thei hi.\nA kigen thu lamdangte\nTang lai-in azaangtam aa tui luang a naak lam ah, mi alua bangin a-awk kum simin thum vei ta bang kiza thei zel ahih manin, khanglui mite-in ’ Lua Zang ‘ ci-in min na pia masa uhhi. A phual ah, “ Len Nupa“ ahih kei leh, ” Luazang kici- ngam lo aa ”Hausapi “ , ahih kei leh,” Ih pute Khua,” kici ngam bek hi. Suang Innka zong ‘ Hausapi Innka’ kici aa tua hi kei leh kigam -mang thei hi. Len Nupa pen ‘Si-khate Khawlmun ‘ zong ki ci hi. Khanglui mi te in, mi asih ding uh ciang in a mang sung uh ah kilangh kholin, “ A kha uh Len Nupa ah kikha tektek ung “ ci-in Mualpi khua aa ateng khangluite-in gen uh hi.\nLen Nupa pai nang lampi\nKaptel panin Len Nupa pai nang lampi sawtpi pekin taangpi tha tawh bawl ngei uh aa, 2008 kumin UNICEF uliante’n zong tawn ngei uh hi. Tu kum 2012 March kha sungin tua lampi pi 4-6 azai, motor cycle nuamtak aa apai theihna dingin hausapa pa Do Za Tuang’ makaihna tawh kipan leuleu aa, hih lai aki at laitak in, Kaptel pan tai nih ciang to khin uh hi. Zogam Rural Develpment Committee ( ZRDC ) in pa Vum Nang makaihna tawh huhna sum saang nga( Ks 500,000 ) tawh panpih aa, lungdamhuai in kithalawp mahmah hi. Mai lam ah kuamahciatin ih hih theih bangin, ih gam ahoih nading huhna ong kinget ciangin hanciamin tha ih piak ciat ding kilawm hi.\nLen Nupa ah napai nop leh\nTedim-Kaptel-LenTang mawtaw lamlianpi pi 12 azai-in tu kum, 2012 sung aa zawh dingin kipuahpha hi. Kawl zaang pan leh Tedim pan apai nuamtein, Tedim–Kaptel–Len Nupa lampi nuamtakin kipai thei hi. Saklam, India gam panin, Laitui-Kaptel-Len Nupa hi ding aa, India gampanin, Mizo gam leh Lamka panin zong kipai thei hi. Khanglam, Falam Haka lam panin Munluah lam tawnin zong kipai thei hi.\nNidang pek aa kipan Mizo gam panin, hibang aa aminthang Len Nupa’ hoihna en ding bekbek in gamlapi khe tawh ong pai uh aa, en thupi ngaihsut lo-in, tu hun dong ih koih mawk pen eima kicinlahna ahi hi. Tua ahih ciangin, aneituam om lo, Zomite’ gamluah, ‘ Etlawm mualkuam LEN NUPA’ limtak keemcingin, ahoihna en ding leh hun nuam zangh khawm dingin Len Nupa ah va pai ni.\nLunglen Kawlpi, Inn Buk mual, Thahpuang Pawn leh a kimu mengmeng lo ( a om takpi ahih leh) Thuam Tuili-te zong ih nei hi. Zalui tung,Ngennung lam ah bak kua hawmpi khat om aa, Thangzang khuataw ah zong Meitei gal lai-in a galkap mangpa kikap lupna, Suangsuang zong a ciapteh huai mun khat a hihi. Tangthu aa kigen Thawm tangvalte, meei pek kidemna mun, Sialkong kan, zong ciamteh huai hi. Hihte thu a theite-in ong gen le uhcin kiza nuam hi. Dr James Suan Za Dong (Sydney, Australia)\nPrevious: Phalbi le Sakuhte ~ Nk Khanno\nNext: Zomi Nam Lapi bang hi ding? ~ J. Thang Lian Pau


timestamp: atn

url: =Tulaai Leitung Thuthang Tuamtuam Updates May 19, 2014\n· New York Khuapi sung UN zumpi ah Zomi te maban ding vaaihawmding a akah Zomi makaai taangmi nihte May 17 Meeting akah khit uhciang cidam tak in inn lam zuanthei cihthu kiza hi. Bangthu teng vagen a kuateng vapai cih thunei te in akicing in ongpulaak kik ding uh ingak laai hi.\n· Letpadaung Mual Siksan to a om Sen minam nih khausung mite tawh abuai khit uhciang khuasung miten namancip ek uha, kumpi te leptuahna tawh May 19 ni in khahkik ta uhhi.\n· USA gamte sumzon sumzuakna, galvan tuamtuam te computer zang in Sen gaalkaap mang 5 guuksak hi ci in USA ten thubawl uha, FBI te in amantawh kamannuam uhhi ci in May 19 ni in suaksak uhhi. China kumpi te in ahih leh hipeuhmah kei ci in dawngkik pah uhhi.\n· Ukraine gam kiteelding anibek in samta ahihman in Ukraine gamkiim a om Russia gaalkaap 10,000 vaalte aomna muntek ah ciahkikding in Russia President Vladimir Putin in May 19 ni in thupia hi. Ahizong in kua mah aciah omnai kei ci in NATO te in genkhia kik uhhi. Putin bel China gam meeting kahding in tungseisai hi.\n· Thailand gam kumpi langpang pawl in May 27 ciangbek lungphona kinei ding a tuakhit ciang thulamdang apian kei leh amakaai teng amau leh amau kumpi tung ah ki-ap nung ci in May 19 ni in ataangko khiat kawm un mipi te nasiatak May 27 ma lungphona bawl ding in hanthawn uhhi. Kum 81 sung ah 18 vei thuneihna ala Gaalkaap te in May 19 ni in Gaalkaap ki-uk na Martial Law TV tung tawn in taangkokhia uha, ahizong in tu a peen thuneihna laakna hinaailo hi ci uhhi. Kumpi langpang pawl in akiteel ahilo mimawkmawk khat PM ah koihphot a Thailand Political Dialogue bawlding ngen uhhi. Kumpi lamten ahihleh hih kumpi langpang pawl in kiteelsim in kum 11 sungbang gualzo ngeilo uh ahihman thuneihna adeih lua uh cihsan uhhi.\n· Vietnam te neihsa tuipi sung ah China ten meitui tawhding ageelna hang un Vietnam gam ah Chinese huatna lungphona hang in mi 2 si in 140 aliam khit ciang May 19 ni in Senmi 900 tembaw tawh Vietnam gampan China ten nawnkhia uha, May 20, 2014 ni in 2,000 nawnkhia kikding in geelna nei uhhi.\n· Zomi atam mahmah na Oregon State te in May 19 ni in neih kibang kiteen na sangta uha, Zi-O-Pauh dan in kopkhat kiteng pah seisai hi. Nungkaal sung Arkansas state ah neih kibang nupa kop 540 kiteeng uhhi. Tu in USA gam ah state 18 leh District of Columbia ah neihkibang lawm kingai te lunghiang neilo tak in kiteeng ziahziah thei ta uhhi.\n· Columbia gam Fundacion khuapi ah May 18 ni Sunday School paiding kum 14 nuai naupang apau Bus pi khat akattum na ah misi 32 phata in 20 zato ah gim mahmah laai uhhi. Bus hawlpa in meitui tawi kawm in meisah saai ci in kigen kik hi. Hih naupang no te peen UPC pawlpi mi vive ahi uhhi.\n· Mobile phone,ipad leh Internet te in Naupang te cidamna pilna bangzah ciang susia hiam ci in kantelna akibawlna ah naupang kum 16 nuaisiah te ahunciangtan lopi in Mobile phone,Ipad leh Internet te imawk zatsaksak leh angaihsutna uh, athuciaptehna uh naakpi tak in sukha in apilding zah un pilzolo cih kimukhia ci in WHO te in May 19 ni in taangkokhia uhhi. Zomi ten theih huai mahmah hi\n· Bosnia leh Serbia gamneu nihte ah lipkhap huaitak in Nung weekend pan tuikhang ahihman in mi 35 si a mipi 4million in tuidawn ding neilo in Inn 100,000 kisia mang hi. Mun 20,000 ah mencipna piang hi ci in UN te in May 19 ni in taangkokhia uhhi. Acimawh mite Inntungkhum ah puankaang silh in kahto ding in UN ten thupia uha, Tank Mawtaw te leh Tebaw pi te tawh mihuhding in kuan khia ziahziah uhhi.\nhawm Pau ZOMi


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Digital Selections Online access ✖Remove constraint Digital Selections: Online access Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names Rent Stabilization Association of New York City ✖Remove constraint Names: Rent Stabilization Association of New York City


url: =India, Pune ah Laisiangtho sangkahding in apai Zomi 2 kiman :: ZOMI DAILY\nposted on 30 September 2017 at 2:41 pm Lomkholna: India, News, Zomi\nKIMAT THUBUAI TANGKONA, TANGKONA & HUH NGETNA\nA paisa Sept. 14, 2017 ni in khanglam a ih unau te mi nih (2) numei khat leh pasal khat Pune ah Lai Siangtho sinding a hongkuan Imphal International Airport ah pau leh ham theihloh manin palikte mat tuakin Nitak nai 09:00 pawl in meltheihte khat in hong zasak in kei zong Manipur University pan amau omna kinai ahihteh va enkhia in agil uh zong kial lua inteh ci in meltheihte khat in hong hilh ciang va delh pah in a nek ding uh ann leh tuite puak in kava pha hi.\nTua teh zing khua hong vak in nek ding ann le tui mah kava pia leuleu hi. Bang ci sai ding cih zong thei zolo a ka om laitak in Ukil/Sitni (advocate) ngaihsun un thukhen zum/court ah puak kul hi hongci un manlangtak in ukil/advocate ding samin thukhen zum/court kava kah uh hi.\nSept. 15, 2017: Tua ah ukil/sitni te in hong Adv. in hih pen Kawlgam pan (Myanmar nationality) ahi cih ciatna/prove nading zong omtuan lo amau apan bangmah identify proof ding bangmah omlo ahih man in no napa uh Lamka a Lamzang khua hausa lai ong gelh sak unla Sept. 19, 2017 in court ah hearing neih kik dingin tua hun ciang tatkhiat/bail khiat theih ding hi hong ci un, tua bang in Sept. 19, 2017 in buaina bangmah omlo in bail in suakta thri uh hi.\nBail in hong pai khia khin ci a lungmuang takin a ki-omlai in Sept. 24 ni in Imphal a newspaper Sangai Express ten Kawlgammi 2, Churachandpur/ Lamka SDO SDC in India Khua leh tui lahna letmat/Domicile certificate pia in, court in zong bail in a suakta sak cih thu thang hong bawl uh hi. Tua khit ciang Sept. 26, 2017 in Churachandpur Deputy Commissioner DC in hih vai thusitna/enquiry ka bawl ding hi ci in, tu in a DC nuai a nasem SDO SDC leh Lambu te suspend sawmin Lamzang Hausapa zong FIR/case bulh in palikte matsak hong sawm gawp hi.\nHih hun in unau samggam laizom khat imi isate a dingin kumpi mai ah hong gensak ngetsak ding mi kisam lua ahih manin hong panpih un ci in kong sam hi. Tu in naupangte nih zong Lamzang ah ki-omsak a, maban ah koici leng Lamka DC pa kithum thei ding cih hong ngaihsut pih ding in hehpihna tawh kong cial hi.\nA zenzenin Lamka DC pa ading in action khauhtak in la leh zong amet nading om tuan lo hi. Atunglam a Uliante sawl zong hilo in. Tu a Imphal pan newspaper kihawm The Sangai Express te news column a thusuah khat buaipih hilel hi.\nRelated: Lamka pan hongpai sangggamte kimatna vai\nNaupangte thubel Court lamah nawngkaina omhet lo in Oct. 03, 2017 ciang hearing om kik ding in Lamka DC pa khamdai zo le hang veng mai ding hi. Ken zong hih thu nawngkai hangin a kiman kha i sanggamte mimal in katheih ngei hilo in kami kanam ka it man bekmah tawh kana sai hi. Tu in makaite hi in mimal hileh hih thulianpi ah awk lai kei mimal a saizawh ding hilo ahih manin huhna uh hong thum ingh. Lungdam.\nHih vai a thu kitelzaw +91-9862268892 ah zong kan theih ding hi.\nMung Suante, Imphal\nPrevious: Kuala Lumpur vanlengtual sungah Kim Jong-nam athat numei 2 te thusitna kinei kikding\nNext: Leitung mualsangpen Mount Everest etcianna\nMg Muang says\n1 October 2017 at 1:32 am\nHehpihna tawh hih post ong delete sak kik un, a maitang bek uh ong sel sak buang le uh cin a hoih ding hiven,news ah i suah sak hang kua man ong huh pah thei hilo hi. hehpih na tawh hih naute mailam khual na in ong delete sak kik ta peuh un cih ong thum ingh.


url: =British vanleng sungah namsia kimu ahih manin, vanleng nai 4 ziakai :: ZOMI DAILY\nposted on 18 January 2018 at 4:37 pm Lomkholna: London, News, Sawltak, World\nBritish Airways te vanlengkhat London khuapisung aom Heathrow Airport panin Ghana zuanin alengkhiading hi a, ahi zongin vanleng sungah namsia kimu ahih manin nai 4 ziakaituam cih Straits Times pan kiza hi.\nTua namsia “Bed Bugs” tepen vanlengsung tutna tungah alengkhiat madeuh in akimu hi a, tuaciang in vanlengsung ah nasem Cabin Crew te’n amuh ciangin paikhiatsan uhhi.\nHihbangdan munlak ah nasepding piangtheilo hi ci’n Cabin Crew te nuak uhhi ci’n The Sun Newspaper te’n Sunday ni in genkhia uhhi.\nTua namsia tepen mitguaktawh etziau inzong kimuthei a, Aircraft sung tutna tungah vak hiathiat uh cihi.\nTuaciang in adang vanleng khat kizongtawm in, tuasungah Passenger teng ki tuahsakphot ahih manin, vanlengpen alengkhiat taktak hunding sangin nai 4 sungbang ziakaituam hi.\nBritish Airline spokesman khatin Yahoo News UK te tungah agenna ah khualzinmi Customers te nuamtak in azintheihding pen ko ii kamasak penpen uh ahihi. Hihbang in London, Heathrow vanleng tualah namsia akimuh ciangin tua Aircraft pen zatnawnloh photding leh puahphatkik dingin kikoih pahhi ci’n Statement ah genkhia hi.\nVanleng sungah namsiavai buaina pen kiza zelzel a, hih British Airways tepen anunungpen akiza ahihi. Nungkum 2017 October khasung inzong British Columbia panin Britain azuan, nai 9 sungtak aleng vanleng sungah namsia in hongpetpet hi ci’n Canadian Family khatin Complain bawlngei uhhi.\nMore: British Airways vanlenghawlpa akhut in akalkawm ah zutzut khat nanei\nNungkum December khabeikuan inzong British Airways vanleng te ii Business Class ah khualzin atuangkha pasal khatin namsia tammahmah, sawmval bang kamuhi ci’n genkhia cih British News Portal minthang ahi Daily Mail te’n pulak khiangei uhhi. British Airlines pen Customer Service zong hoihlo, vanleng sungah akipia nekledawn tezong ginalo ci’n Complain tuamtuam ngahzel uhhi. Sawltak #zomidaily\nPrevious: Paradigm Shift ~ Peter Suumpi\nNext: Kalaymyo zuanin apai Aircon Bus khatin singkung taihkha, mi 6 liam


url: =Nutsiatsa gam ngai nawnlo Thu-um masate :: ZOMI DAILY\nNutsiatsa gam ngai nawnlo Thu-um masate\nposted on 10 November 2014 at 9:28 am Lomkholna: Article, Biakna\n“A nutsiat uh leitung ngaihsutpi penin a nei uh hi leh hong ciahkik theihna ding uh hun ngah ding uh hi” (Hebru 11:15). Thu-um mi nuntakna leh kalsuanna gencian mahmah a, gen kim mahmah hi.\nPianthak zawh a lungdamna leh lungmuanna pen mang kik thei mai ding a upmawh huai het lo hi. Hat lo kik ding leh bah kik ding cih pen a om thei ding a ngaihsut loh hun om tham hi. 1985 hun lai in khangno lapawl halhthak, piangthak tung, a kilawp laitak un singtang lamah Pasian thu genna ah ka paipih hi. Cik mah hun a van-gik pua a khualzin kha lo, a van tek uh kipuak in singtang lamto kawi nih kawi thum ah a kalsuan lai un khua-ul luang zungzung in hong zui uh hi. A gimna teng uh lungdamna a ngaihsun in lungkim mahmah uh hi.\nKa paina uh khuate a tamzaw nidang a crusade kibawlna sa ahi hi. Pai masak laia piangthaksa bangzah hiam a omna pawlpi vive ahi. Ka paina mun uh tampite a ka buaipih pen uh piangthaksa nungtolh leh bahkikte hi uh hi. Ka tonpih uh khangno piangthak pan lungdam mahmahte’n lamdang sa uh a, “Ahih leh, pa, a buai khempeuh in a hat lohna uh gen uh a, piangthak taktak a hih loh man uh ahi diam? “Piangthak hile uh tu a nungtolh kik mai cih om thei taktak ding ahi diam?” ci in hong dong uh hi. Amau a lungdam laitak uh ahih manin nungtolh tampi a muh uh lamdang sa mahmah uh hi. Bangtan hiam zawh in hih ka khangno paipihte zong hong bahkik uh a, amaute halhkikna ding programme bawl kikkik hong kisam hi.\nBang hanga thu-um bah kik a nungtolh om kik zel hiam? Thu-um tampite a hong bah kik na hang hoihtak a i ngaihsut leh Mosi in Israel tate a pikhiak lai in saltanna gentheihhuai tak nuai pana a paikhiatpihte’n a nutsiatsa uh gam a ngaihkik bangmah un I nutsiatsa gam i ngaihkik zelzel man uh hi pen hi. Israel tate zong Aigupta gamah nuamsatak a na om hi het lo uh hi. A duhduh uh ne a lungkim tak a om zong hi het lo uh hi. Ahih hangin Mosi in a paikhiatpih lai a gamthak zuan ding a a kalsuan lai un lamkal ah haksatna, taksapna, lauhna tuamtuam hong tung hi.\nGilkial hun, dangtak hun, lungkiat thatawl hun cihte a hong tun ciangin a saltanna uh gam ngai kha kik uh hi. Kileh kik hile uh zong a nopna ding bangmah om hituan lo hi. Bang dang hang hi lo-in a tunna ding gam lam a et loh man uh ahi hi. Nisim a haksa a tuakte uh kizo sak in mailam a tuna ding uh Topa’ ciam gam, Mosi in a lutpih sawmna gam Kanaan gam a ngaihsut loh man uh ahi hi. Eite zong i hi veve hi. Mailam saupi ngaihsun a, a upna uh bawlpa leh a kimsak pa Jesu lam en gige ding a hilhna tangte hilehang zong, ani ni a i tuah lungkiatna, lauhthawngna, phunna, siate tunga lungkim lohna, eima innsung a lungkim lohnate I kizo sak zel uh a, tuaman in mailam en a kalsuan sangin nunglam en a kilehkik utna hong om zel hi.\nPastor Nang Khan Suan\nLungdamna Aw, Nov 2014\nPrevious: President Obama Kawlgam hawhding zinkhiata\nNext: Gamgi le Christian Upna Kido ~ Rev. Fr. Damian Dal\nZCD News (20 Oct 2015)


url: =GZA pan tangkona: Zomite gal lianpen khat ~ Dr. Do Suan Mung :: ZOMI DAILY\nposted on 28 July 2017 at 7:13 am Lomkholna: Dosuanmung, GZA, News, Zomi\nTuazawh asauvei het loin British te zukham tembaw nasem khat in Sente khat hong that hi. Hih thu teng tawh kisosuah in British te leh Sente kikal ah Beng Gal (Opium War) masa hong piang hi. British ten galzo ahih manin Hong Kong tuikulh ngahlawh uh hi. Tua hun a kipan 1997 kum dong Hong Kong pen British te khutnuai ah om hi. British te in Sen gam ah suakta taka beng zuak theih nading leh Sen gam mun khempeuh ah sum zuak sum leina nei in gam hong keek sawm uh ciangin anih veina Beng Gal hong piang leuleu hi.\nSen gam ah hih banga beng nasia taka a kizuak ciangin Sente nuntakzia nakpi takin susia hi. Mi tampi in beng tepin nasem nawn loin a nuntakna uh mawk beisak uh hi. Beng zuakna hangin sum bawlna zong tampi kisia hi.\n2. Tu-in i gennop taktak thu gen ta ding hihang. Zogam ah Shan leh Kachin gam zah in beng a kiciin loh hangin nidang sangin beng kinak ciin zawtham hi. Tedim leh Tonzang gam sung khua tampi te ah nidang a i ciin ngei vaimim, taang, be cihte kiciing nawn loin beng bekbek kiciing ta hi. Beng ciing a lokuan pen ‘Zo lokuan’ kici ningniang bek nong hi.\nNidang pekpek lai in gamgi dung mun khatkhat ah beng kiciing thei mah hi. Ahi zongin kitam ciin lo hi. Tu-a zah a beng zai taka hong kiciin pen tuma kum 25-30 kim a kipan ahi hi. Kua phalna tawh hi ding hiam, Meitei te Zogam ah hong paisukin beng hong ciing uh hi. Ei mi pawlkhat in sum thalawhna in nei in sum a muh lawh zong om mah hi.\nTua zahkhat in beng zang a si zong kitawm nawn lo hi. Hih thu thuneite tung kigen zel sam napi Meitei te hawlkhia cih lian lah om khol lo, beng teng phiatsiang cih lah om khol loin, a uat deuh hun om a, a daihzawk deuh hun om hi. I gensa mah bangin tu laitak tektek Zogam khua tampi ah beng kiciingin, beng kizang in, beng tawh sum kizong hi. Beng leh khamtheih guihtheih tawh sum zongte in i phawk dingah, Pasian deih loh lampi tawh sum i mu zong in thupha hong tun lo, sauvei zong kimang beek loin atawpna ah lungkham gentheihna bek kilemlawh hi, cih phawkhuai hi (Paunak 10:2; 13:11; 20:21).\nBeng leh guihtheih khamtheih pen siatna bawlna (crime) tawh zong kizom hi. Beng lei nading sum aneih loh uh ciangin hong gu uh hi. Sum ngah nadingin mi thah akul leh hong that uh hi. Mundang gamdang bangah mi gilote kipawlna ahih nakleh beng leh guihtheih khamtheih nasep tawh sum azong uh ahi hi. Beng leh guihtheih khamtheih zatna panin natna hoih lo HIV/AIDS cihte pawl kizel pha pen hi.\n5. Khua sung hausa upate, biakna makai pawlpi sia leh upate, sang sia te leh kumpi nasem tuamtuam te in i omna khua ciat ah ma pangkhawm in hih Zomite gal lianpen i dokhop ding veina tak tawh i kihanthawn hi.\nPrevious: Hong Kong meileng khawlna ah pasal khat aguaktang in dinghithiat\nNext: Myanmar, Irrawaddy Region sungah Bus nih kiphukha, mi 4 si, 13 liam\nTulian India gam dinmun ciamnuih thuthak ~ TK Lian\nNuihna in damna zatui hi ~ 2


url: =Somalia gamsung Truck Bomb puakkhapna hangin asi mi 231 pha, 275 liam :: ZOMI DAILY\nposted on 15 October 2017 at 11:26 pm Lomkholna: News, Sawltak, World\nSomalia gamsung ah Truck Bomb khat puakkham asi pen ki behlap toto hi. Tuciangciang akizakna ah hih Truck Bomb kitapna hangin asi pen mi 231 phakhin a, aliam bekbekzong 275 pha cih Fox News pan kiza hi.\nU.S. Government inzong hih Somalia gamsung Bomb ki sukham pen meidawi gamtatna taktak hi ci’n Sunday ni in mawhsakna pulakkhia uhhi.\nUnited States kumpi in Somalia leh African Union tawh migilo terrorism te siansuahding sepkhopna pen hih meidawi gamtatna in hong thakhauhsak semsemzaw hi ci’n U.S. mission to Somalia te’n Statement akhahkhiatna ah genkhia uhhi.\nU.S. Military te’n tukumsung in al-Qaida tawh akizom al-Shabab kici migilo tepen alimdopih mahmah laitak ahihi. Hih migilo tepen Somalia gamsung ah om uh a, Somalia khuapi Mogadishu City sungah buaina apiangsakding in akithawi uh ahihi. Tuabangin agitloh gamtatte asiansuah dingin U.S. Military te’n vanleng Drone Strikes leh adang tuamtuam tawh apahpih mahmah laitak ahihi.\nInternational Committee of the Red Cross te genkhiatna ah hih Truck Bomb kitapna hangin Somali Red Crescent Society panin Volunteer asem mi 4 inzong sihlawh cihi.\nTuateng bekthamlo, adangzong asi ki behlap totothei khading hi. Banghanghiam cihleh Volunteer asemte sungpan in amangcip, aki muzonailo tampi omlai hi ci’n Sunday ni in Statement ah Red Cross te’n genkhia uhhi.\nAsi tawh, aliam tawh tamlua mahmah ahih manin Mogadishu khuasung aom Hospital te’nzong aliam abaai te akepnading cimawh mahmahliang uhhi.\nPresident Mohamed Abdullahi Mohamed inzong hih Bomb kitapna hangin ni 3 sung dahnahun ci’n tangkokhia hi. Tuaban ah Hospital ah cina aliam te sisan piakding akisam aomleh nahuhciat un ci’n hanthotna zong neikhia hi.\nPolice Capt. Mohamed Hussein in agenkhiatna ah Hospital paninzong asi tampi omkhin hi ci’n genkhia hi.\nRelated: Numei khatin Bus tungah bombi sungteen nusia ahih manin Driver pa nuamhetlo\nPrime Minister Hassan Ali Khaire in agenkhiatna ah hih migilo te’n Somali mite, nupi, papi, naupang cihte awlmawh hongneilo hi. Mogadishu khuasung ah mi atamtheithei asiding in hanciam in, khuasungmi tampitak hong thahlupsak uhhi ci’n genkhia hi. Sawltak #zomidaily\nPrevious: Japan, Hokkaido ah khuasung Bus te ahawl omlo in zatsawmta\nNext: Home Report ~ Lian Tuang\nAIDS leh Red Ribbon ~ Pau Tun Thang


url: =Zomite Pau le Ngeina :: ZOMI DAILY\nposted on 25 August 2015 at 2:18 pm Lomkholna: Article, Thawntuang\nZomi sisan i neih zongin Zomite pau a theilo peuh mah hunkhat ciangin Zomite sung panin cimang ding uh hi. Ngeina theilo mi peuhmah nam thupitna theilo uh hi.\nGam tuamtuam ah Zomite tamta i hih manin khangthakte in ei pau hong manggilh ding uh sangin i Ngeina a tungsa te a ki pat i maimang sak ding lauh huaizaw in ka mu hi. Gamdang genloh Kawlgam Kawlpi a kipat a khang lam a, a khangkhia zawten zong Zongeina ka theihlohpi a ci tampi om thamtham hi.\nZogam panin Zanggam Kawl hon lak ah i tunteh nu le pa ten tate Kawlpau a theihsunsun uhtawh hopih nuam pah, Mizo gam tung Mizo pautawh tate hopih nuampah..cih bangin i om na minamte pau tate theih loh ding lauman hiam, a zangh nuam phadeuh mi ki om hi. A sawtna ah Zomite tateng mah hong ki khawl theizaw, nuam kisa zaw na pi in, a kampau uh pen amau minampau hi peuhmahlo, namdang pau bekbek hong pau bualbual uh hi. Mel le sa panzong i muhbek tua minam hi ei’, i cih mi pen amau minam pau a zangh lo a, a ki lawmlo minam dangte pautawh a pau uhteh et lawm hetlo hi. Mi mangthang a ki ci hite aive maw ci-in ih zak ngei hih mite peuh aitam ih cih hun om hi.\nHun hong pai toto in, nau hong neih in a tate uh Kawlmin, Mizo min..cihbang hong phuak pah uh hi. A min phuakten Zomin a phuak uh hangin a ta neihten min behlap tawm in Kawlmin, Mizo min behlap se uh hi. Pi le pu zahtaak lohna hong ki behlap to pah hi. Thupha a taisan ki patna suak hi. Tua panin a tate un ei pau a theih ding zah in theilo, amin takpi uhzong Zomin deih nawnlo uh hi. Hih bang mite Zomi ahih uh hangin a tawpna ah a omom na minam a suak, mi mangthang a ki ci mite ahi ta uh hi.\nTu-in ahihleh India, Malaysia le Thai panin gam tuamtuam ki tung ciat hi. Ei mite zong ki om khawm zawdeuhta ahih manin ei pau a theilo ten theihbeh zazen zaw uh hi. Tuaban ah minam dangte kiangah aom uh ciangin minam dangte zong amau nampau ciat a thupit sakna uh hong mu uh ahih manin nampau theihloh pen haina hi ci-in amau le amau in hong mu khia uh hi. A hizongin tua mun ah Ngeina tawh kisai ki zanghlo ahih manin ngeina lamsang minam dangten bang ngeina cih a ki pat ei ngeina zong a kizatna tam theihlo uh hi. Ei pau bel a hunzui in hong hamciam thei uh aa, manggilh tanghial ding bel haksa mahmah dingin mu ing. Zomi tamsim om khawm lak ah ei pau theilo te mi lamdang pi khat ahih ban ah koi mun koimun a om zongun alamdang mite mah hilel ding uh hi.\nNgeina theilo khat in nam thupit dan telzo taktak lo uh hi. Gamdang ah ih ngeina zat hun ding pen tam aneih ki om lo ahih manin ih Ngeina pen tawmtawm in maimang kha in ka lam-en zaw hi. Zomite zong khuakhat ah ki om khawm ngeingai ta ahih manin ei paubel ki zangh mahmah in, ahizongin ih Ngeina ki zangh mello hi. Zat na ding mun/hun ih neih keileh zong khakhat in khat veita hiam, kha thum ah khat veita hiam? ZCF khawngah ki lawmtatna leh ngeina ki theihsakna khat in lahna khat om zel leh naupang khangthakte adingin hoih mahmah dingin lam-en ing. Tua hikei leh khangnote’ genloh a picingsa pawlkhat in manggilh zawlai ding uh hi.\nKo mun koimual ah ih om zongin ih Pau le ih Ngeina te in minam hihna kem penpen hi. Mi hing hong piangsak pa in, Minam ngeina leh pau hong neihsak ahih manin amau deihna a zuih minam ih suakna ding deihna tawh ngaihsut khak sunsun teng kong gelh khia hi.\nPau leh Ngeina veitna tawh\nPrevious: Innkuan ki makaihna a thupizia\nNext: Muanpu leh Manno – 5 ~ Hau Za Cin


url: =Fotobehang Bedehuis - Monk in Angkor Wat Cambodia. Ta Prohm Khmer ancient Buddhist temple in jungle forest - Nikkel-Art.be\nFotobehang Monk in Angkor Wat Cambodia. Ta Prohm Khmer ancient Buddhist temple in jungle forest #99876228\n© Banana Republic\t?


url: =UN Card Renew tawh kisai theihhuai :: ZOMI DAILY\nposted on 10 August 2018 at 11:55 pm Lomkholna: News, Refugee, Zomi\nTeelna (2) Hih na teel leh appointment laidal hong pia pah ding uh a, tua zui in interview phi kik kul ding ahihi. Kawlgam ciah kik theih lohna, galtai hih na cih te amau thukhun a huam dingin ih phi theih ding kisam ding a, tua dan ih phi theih leh UNHCR card hong pia kik in gam 3 na lam kizom thei ding hi.\nAhi zongin UNHCR card ih ngah cil hun lai ih interview tawh hong kibang khollo ding a, ei lam pan thu leh la tampi tak kician takin ih gelkholh ding thupi ding hi. Amau thukhun sungah ih lut zawh kei leh hehpih ngetna lai khat vei ki at thei lai ding a, tua ah zong ih lut zawh tuan kei leh UNHCR tawh kisai nawnlo kihi pah ding hi.\nMore: Malaysia kumpi phalna tawh aciahkhin mi 840,00 pha, August 30 dongbek ki ciahtheilai\nAhi zongin hih sungah Pipe Line sung a tungsa te kihel lo ding hi. Zomi pih a kua ma ciat in ih mailam ding hoih tak ngaihsun kawmsa in ei mahmah lungkim takin ih khentatna lampi mah ih zuih ding hong thupi ding hi.\nMidang khat khentatna tawh ih kalsuan ciangin kimawh sakna leh kikhasiatna tam thei ahih manin ei ma khentatna mah tawh kalsuan ding ih ki hanthawn hi. ZAM iNFO\nPrevious: Nick Vujicic nuntakna kiukhat pan thalakna\nNext: Update: Indonesia gamsung ah zinling hangin misi 321 phakhinta


url: =LESSON 7 | May 8-14 SINAI-A THUCIAM ~ MUC\nLESSON 7 | May 8-14 SINAI-A THUCIAM\nAdmin 10:09:00 PM 3Q2020, Articles, Sabbath School Lesson\nTu Kaal Sung Sim Ding: Thkna. 1:29–31; Hos. 11:1. Mang.5:9; Thkna. 29:10–13; Pai. 19:5, 6; Rom. 6:1, 2; Mang.14:12; Rom. 10:3.\nKAMNGAH: “Nangmah mah in Egypt tunga ka hihsa leh muvanlai kha tungah hong pua-in ka kiang kong tut na mu khin hi.” (Paikhiatna 19:4).\nNaupangno sagih lakah khat in tuahsiatna hangin zato kipuak hi. Bawngnawi hai khat simloh bangmah dang nek ding nei lo uh hi. Bawngnawi hai khatval nei ngei lo hi. Hai khat a ngah uhteh a tate nih in hawmin dawnkhawm uh hi. A dawn masa in a vekin a dawnkhak loh ding kidawmtakin dawn kul hi. Tawlkhat khit ciangin zato-ah nuamtakin om thei a, zato siamahte’n hai gol mahmah dim khat bawngnawi hong tawi uh hi. Ama’n zong tua hai limtak en a, a vekpi-in dawn ngam lo-in bang zah ka dawn thei ding hiam ci-in zato siama nu dong hi. Siama nu in “ka ta aw, a vekin dawnkhin in,” dawngkik hi.” H. M. S. Richards, “Free Grace,” Voice of Prophecy News, June 1950, p. 4.\nHih naupangpa bangin nidang Israelte a kipan eite in zong hotkhiatna tuikhuk panin i duh zahzah a dawn thei ihi hi. Israelte in kum zalom tampi sung saltanna leh nenniamna panin Pasian hehpihna hangin suahtakna a ngah uh hi. Tua suahtakna sungah mawhna pan suahtakna zong kihel hi.\nTukaal Thusin A Huamin Etna: Pasian in Israelte tawh a kizopna bang limcinna tawh pulaak hiam? Koi bangin Egypt pan paikhiatna leh Sinai in hotkhiatna thu tawh kizawitawn hiam? Sinai thuciam sungah thukham in bang panmun nei hiam?\nMinam khat ahihna uh tawh Israelte in Egypt biakna sungah kidiah khin uh a, kum za lom tampi sung tua bangin nungta ahih manin amau Pasian thu theihtelna, Ama deihna leh Ama hoihnate bangmah nei nawn lo uh hi. Koi bangin Topa in Ama kiangah Israelte tunpihkik hiam?\nA masa-in Topa in Israelte a it takpi-na a kilangsak hi; lamdang takin a hotkhiatna tungtawnin Pasian in a mite a itna kilangsak hi. Amaute in Topa thuciam sungah itna tawh a nungta dingin Topa mahmah in lampi a honsak hi. Amasa-in Pasian in Sinai-ah amaute aitangin na lianpi asepnate a phawksak hi.\nTopa in Egypt panin Sinai a tunpihna thu in bang thu nih hong hilh hiam? Israel hi taleh ei mahmah tungah Pasian in a mite tungah a lungsimpuak bang hong hilh hiam?\nPai. 19:4, Thkna. 32:10–12 ________________________________________\nThkna.. 1:29-31, Hos. 11:1 ________________________________________\nHih thupiangte in Pasian in eite cihmawhna khempeuh hong mutel ahihlam hong hilh hi. Late 103:13, 14 sim in. Muvanlai leh nulepa in tate pua-in aomna uh in Pasian in a mite nopsak nadingin a lunghimawhna thu hong hilh hi. Ama hong deihsakna bangin eite khempeuh a picing thei dingin lungduai takin hong huh hong panpih a, hong hu, tha hong guan hi.\n“Ganhing dangte bang lo-in muvanlai in a tate pantahzia lamdang mahmah hi. Hih vasate in mualsangdawnah teng uh hi. A tanote limtak a lentheih nadingun a pite in amau pumpi tungah a tano pua uh a, Sinai mualdawn panin lenkhiatpihin tunglam a sang theithei-ah lenpihtoh khittteh a nuailamah a khiasuk hi. A tano ngeklai-in a len theih nai keileh a pi in a nuailam panin dawntuahin a pumpi tungah pua-kik hi. Tua bangin a pi in a tano lentheih nading pantahtah hi. Pasian hong hopihna aw in, “Kei mahmah in Egypt panin note kong pusuahpih hi.” George A. F. Knight, Theology of Narration (Grand Rapids, MI: William B. Eerdmans Publishing Company, 1976), p. 128.\nPasian in mihingte a hong itna leh mihingte khatlekhat ki-itna tehkak in. Ama hong itna in midangte i itna a hong huzaap ding hi lo ahi hiam?\nNa nuntakna sungah Pasian in angsung khual lo-in eite hong itna a kilangsak thu na phawk hiam? Na tuahkhak ngei thute ahi zongin, nangma ngaihsutna panin ahi zongin, na kimlepaam ngeinate panin ahi zongin Pasian hong itna na muh thute ngaihsun in. Tua thute na lawmte tungah hawmsawn in.\n“Tua ahih ciangin Israel mite’ tungah, ‘Kei pen Topa ka hi hi. Egypt mite’ na na sepna uh panin note kong paikhiatpih ding hi. Amau’ sal hihna panin note kong khahkhia ding a, a thahat ka khut zanin thukhenna nasep lian tawh note kong honkhia ding hi. 7Keima mi dingin note kong la ding a, kei pen note’ Pasian ka hi ding hi. Egypt mite’ sila hihna panin note a hong paikhiatpih pa, Topa na Pasian uh ka hihna note in na thei ding uh hi” (Pai. 6: 6,7)\nHih kammalte ngaihsun in. Pasian in mihingte tawh a hong kizopna thuciam tawh kisai bang thuguipi na mu hiam? Bang kammalte kipulaak kikkikhiam?\nIsraelte in Egypt gam saltanna panin a suahtakna uh leh Noah leh a innpihte in Tuicin panin a suahtaknate in Moses pulaak hotkhiatna thu hong hilh uh hi.Hih thupiang nihte in hotkhiatna thu sintheihna lam hong lak hi. Egypt panin Paikhiatna in hotkhiatna thuluanzia a phungpi hi. Pasian in Moses tungtawnin Israel mite tungah “ Keimah in note kong honkhia ding hi”(Pai. 6:6). Amah in “Keimah in note tanaubul tankhia pa ka hi ding hi” (go’el) ci hi.\n“Tankhia”cih kammal in (Pai. 6:6) a innkuanpih khat in saltang ahi keileh leiba lohzawh lohna khat nei-in sila suak ding khat va tan cihna hi. Israel in amah tanaubul tankhia ding kuamah nei lo hi; ahi zongin Pasian mahmah in Israel tanaubul tankhia pa hong suak hi.” Bernard L. Ramm, His Way Out (Glendale, CA: Regal Books Division, G/L Publications, 1974), p. 50.\nKoi bangin Pasian in a mi saltangte “tankhia” “leikik cih thu na thei hiam? Tua dingin bang a piakkhiat kul hiam? Tua in mihing manphatna bang pulaak hiam? (Mark 10:45, 1 Tim. 2:6, Mang. 5:9.)\nPai. 3:8 sungah “Pasian in Israelte tankhia dingin a hong tuaksuk hi” ci hi. Hih in Pasian in mihingte tawh a hong kizopna pulaak Hebrew kammal hi. Pasian in vantungah om a, eite in ihihleh leitungah i om hi. Pasian bek mah hong tuaksuk a, eite a hong honkhia in Amah hi. Tua hi-in Pasian in eite a hong tankhiat nadingin Jesuh mahmah hih leitungah mihingin hong suakin, hong nungta-in, gimna thuakin sihna thuakin sihna pan hingkik hi. “THU in mihing hong suakin eite lakah a hong nungta hi” (John 1:14), Pasian in mihing hong honkhia dingin leitungah hong nungta hi\nPaikhiatna Bu sunga thu piang thumte i ngaihsut dingin thupi hi. Mual thum mah bangin Paikhiatna thu, biakbuk kilamna thu cihte in leitung thupiang bangin thupiang mawkmawkte hi lo hi. Thuciam kipatna thu Paikhiatna 19- 24 sungah kigelh a, Sinai Mual tungah kibawl thuciam thum kimu thei hi. Tua thuciam tawh kipawl thupiangte khat khit khat a banbanin kipulaak hi. Pai. 19-24 sung na simkhin zo kei zongin a nuai-a thupiangte kizopzia ngaihsun in.\n1. Topa in Israelte a hotkhiat khit ciangin amaute in Sinai hong tung uh a tua munah giahphualsat uh hi (Pai. 19:1, 2).\n2. Pasian in Israel mite tawh thuciam bawl ding a vaihawmna (Pai. 19:3-6).\n3. Israelte in thuciam a sanna thu (Pai.19:7, 8).\n4. Thuciam ngahna biakpiak nadingin kiginkholhna (Pai. 19:9-25).\n5. Thukham Sawm pulaakna (Pai. 20:1- 17).\n6. Moses in thuciam bawlna-ah palaai (Pai. 20:18-21)\n7. Thuciam kingakna thu guipite pulaakna (Pai. 20:22 - 23:22).\n8. Thuciam kipsakna (Pai. 24:1-18).\nHih thuciam in hotkhiatna thu adingin thupi mahmah hi. Hih thuciam in\nLai Siangtho sunga thuciamte lakah thuciam a li-na hong suak hi. Hih thuciam ma-in Adam, Noah leh Abraham cihte tawh thuciam om khin hi). Hih thuciam in hun dangte sangin Pasian mahmah a hong kilakna thuciam hi. Bang hang hiam cihleh biakbuk a meihal biakna khempeuh a hong kipatna hong suak hi. Tua hi-in biakbuk tungtawnin Pasian in a mite tungah hotkhiatna thu na hilh a, amaute tungtawnin leitung mite in hotkhiatna thu mu thei ding uh hi.\nTopa in Israelte taksa saltanna Egypt panin amaute honkhia hi mah taleh, tua suahtakna sangin a thuk zaw suahtakna thu Topa in amaute tungah a theisaknuam hi. Amah in mawhna sung panin amaute a honkhia-nuam hi; a tawpkhakna saltanna panin suahtak nadingin, biakbuk sung meihal biaknate limcinna leh genkholhnate’n a pulaak uh Messiah kipiakna tungtawnin kingah ding hi. Saltanna pan a suahtak khit uh a sawt lo-in thukham, biakbuk kilamzia ding leh biakpiakna thukhamte kihilhpah a, tuate tungtawnin Pasian in hotkhiatna thu hilh hi. Hih in thuciam a khiatna mantak leh thuciam deihna taktak hi. Thuciam in mimawhte hotkhiatna ding thuciam hi keileh tua thuciam in bangmah kimanna nei lo hi. Hih thuciam in Eden huan sung panin a kipan thuciam ahih mah bangin Sinai-a thuciam in zong hotkhiatna thuciam hi.\nBang hangin Pasian leh Israelte kikalah thuciam kisam hi ding hiam? Thuciam in kizopna pulaak ahihna thu Thkna. 29: 10-13 sung enpha in.\nPasian Leh Israel\n“Tua ahih ciangin tu-in note in ka thu mangin ka thuciamna na zuih uhleh mite khempeuh lak panin note pen keima mi na hi ding uh hi. Bang hang hiam cih leh leitung khempeuh keima a’ hi a, note pen keima siampi nasep a sem minam, le minam siangtho na hi ding uh hi. Israel mite tungah hih thute na gen ding ahi hi,” a ci hi (Pai.19:5, 6).\nMoses pulaakna-ah Topa in Israel suanlekhakte tawh thuciam bawl ding pulaak hi. Topa in amaute a sap hangin amaute deihtelna tungah kinga hi. Topa tawh nasemkhawm dingin deihtel theihna nei uh hi. Egypt panin a hotkhiatna-ah amau utna lungsim zong kisam hi. Topa gen bangin kongkhak tungah sisan baangsak ding ci-in a sawl thu mang nuam kei le-uh amau thu hi; Topa sawl bangin sem kei leh uh a suahta mite lakah kihel kha lo ding uh hi. Thu hamsa hi lo hi.Hih munah zong Topa in amaute tungah “ Note in na ut uh a, na ut kei uh zongin note in keima teeltuam a manpha mite, siampi nam na hi ding uh hi,” ci lo hi. Tua bangin amau deihtelna kihel lo-in Topa in sem lo hi; tua bangin Topa in ama hatna tawh sawl hi lo ahihlam zong hong hilh hi.\nPai. 19:5, 6 sim in. Koi bangin upna tawh hotkhiatna thu pansanin Topa pulaak thu na theitel hiam? Topa thupiakte nuntakpihna in hehpihna tawh hotkhiat ngahna nial ahi hiam? Koi bangin a nuai-a Lai Siangtho munte in hih dotnate hong theitelsak hiam? Rom. 3:19-24; Rom. 6:1, 2; Rom. 7:7; Mang. 14:12.\n“Eite in Topa thupiak zuihna tawh hotkhiatna ngah ihi kei hi; bang hang hiam cihleh hotkhiatna in Pasian hong piakkhong taktak hi-in, upna tawh hotkhiatna ngah ihi hi. Ahi zongin thumanna in upna gah hi.” Ellen G. White, Steps to Christ, p. 61.\nTopa in Israelte lamdang takin Egypt saltanna sung pan a suahtakpih bek tham lo-in a manpha Ama mi hi ding leh siampi nam hi dingin a lunggulhnate ngaihsun in. Tawlkhat sung suahtakna – Egyp pan suahtakna leh tawntung suahtakna tungah kinga-in Topa tawh kizopna panin Topa in amite dinmun sangah lamto-a, lungsim picinna leh gamtat hoih sungah a khangto dingin lamen hi; tua bangin nungta uh hileh namdangte lamdangsa ding uh hi. Pasian in amaute tungtawnin namdangte tungah hotkhiatna thu kizel ding ngimna nei hi.Amaute in tua sawlna a man ding uh kisam hi.\nKoi bangin Topa tawh mimal kizopna na nei hiam? Amah tawh na kizopna-ah bang thute na tuak khak hiam? Koi bangin tuni thusin thute kilang thei hiam?\nKamciamte, Kamciamte . . . . (Pai. 19:8)\nAmasa-in na khempeuh in hoihkim ding tawh kibang hi. Topa in a mite\nhonkhia hi; thuciam tawh kipawl kamciam zong pia hi; Topa in amaute tungah a piak thu khempeuh mang dingin amaute zong thukim uh hi. “ Vantungah kibawl thuciam hi lo hiam? A nuai-a Lai Siangthote sim in. Israelte in thuciam a dawnkikna uh bang hong hilh hiam?\nRom. 9:31, 32____________________________________________________\nHeb. 4:1, 2__________________________________________________\nPasian in a hong sawl bangbang sem ding leh Amah tawh kizopna khempeuh in upna tungah kinga hi. Upna in a bulpi hi-in gamtatna in tua upna zui hi. Gamtatna in lungsim siangtho sung pan hong phulkhia hi taleh, angsungkhual om lo gamtatna hi taleh gamtatna hoih tawh kidim phial taleng siangtho Pasian mai-ah santhamcing hihna kingah thei hi tuan lo hi. Israelte hunlai-in zongin tua bang mah hi-in tuhunin zong gamtat hoihna in Pasian mai-ah santhamcing hong suaksak thei lo hi.\nAhi zongin Lai Siangtho in gamtat hoih ding limtakin hong hilh hi napi bang hangin gamtatna in Pasian mai-ah mi hoih hong suaksak thei hiam? Isa. 8 53:6; Isa. 64:6; Rom. 3:23.)\nHebrewte in amau thumanna hangin gamtatna tawh hotkhiatna ngah ding sangkhial uh hi; gamtat hoihna pen hotkhiatna gah ahihlam phawk lo uh hi. Amaute in thukham tungtawnin diktansakna ngah ding hanciam uh hi; Pasian diktansakna ngah ding ngaihsun kha lo uh hi; Pasian diktansakna pen upna tawh kingah ahihlam thei lo uh hi. Sinai thuciam in thukham leh thuhilhna tampi gen a, hih thute in hehpihna hang a thuciam pulaak hi. Hih hehpihna thuciam in a khawngkhongin a hong kipia hi-in, a pom mite lungsim khelin thumanna-ah a makaih hi. Thumang dingin a hanciamna uh in khialhna hi lo hi (thuciam in thumang dang kal hi); a khialhna uh in bangci bang thumanna hiam cih ngaihsun kha lo-in, tua bangin thukham zuihna tawh diktansakna ngahin a ngaihsut uh ciangin thumang taktak hi lo uh hi. Hih thu pen amaute nunzia in pulaak hi.\nRomans 10:3 limtak ngaihsunkawmsa-in sim in. Paul in bang thu pulaak hiam? Amau gamtatna tawh diktansakna ngah ding a hanciam mite tungah bang thu piang hiam? Bang hangin tua bangin hanciamnate in mawhna, diktat lohna leh langpanna-ah tunpih hi ding hiam? Nang le nang kisittel in. Eite zong amaute khekhap zui-in lauhuai dinmunah om kha hi lo i hiam?\nNgaihsutbeh Ding: Ellen G. White, “The Exodus,” pp. 3 281-290; “From the Red Sea to Sinai,” pp. 291-302; “The Law Given to Israel,” pp. 303-314, in Patriarchs and Prophets.\n“Biakna thukhunte tungtawnin kawkbaang lo-in nuntak ding hanciamnate, eima hatna tawh hanciamin thukham hong kalh khempeuh tangtun zawhsawm ding hanciamnate in saaltanna khat hi. Abraham tungah thuciam sung bekah eite adingin lametna om hi. Hih thuciam in Khrih sungah upna tawh hehpihna thuciam hi. Abraham tungah a kigen hotkhiatna thu in tuhuna a kigen eite lamet hotkhiatna thu mah hi. Abraham in Jesuh mitsuan hi; Jesuh in eite upna Pankhia Pa leh eite upna mongdong a hong Tunpih Pa hi.” Ellen G. White Comments, The SDA Bible Commentary, vol. 6, p. 1077.\n“Egypt gamah saltangin a om sungin Israel mi tampite in Pasian thukham bangmah thei nawn lo uh hi; milim biakna leh amaute ngei-nate tawh kidim uh hi. Pasian in amaute Sinai-ah paipihin amaute zakin a thukham a pulaak hi.” Ellen G. White, Patriarchs and Prophets, p. 334.\n1. Bangci bangin kizopna thuciam in Israel mite adingin pumpi suahtakna leh upna thu-ah suahtakna lampi hi thei hiam? Siam. 26:3-13 leh Thuhilhkikna 28:1-15 enkak in.)\n2. Pai. 19:5, 6 simkik in. Topa pulaak thu ciamteh in, “Leitung khempeuh in keima neihsa hi.” Bang hangin Topa in Israelte tawh thuciam a bawlna-ah tua thu pulaak hi ding hiam? Hih thu a khiatna, koi bangin Sabbath thuman in hong theitelsak hiam?\n3. Pasian hong hehpihna bek in i mawhnate hong maisak hi, ci-in i thei hi. Koi bangin Pasian hehpihna in upna leh thumanna tawh nuntakna-ah nasemin panmun nei hiam?\nTomkimcing: Pasian in Israelte tawh Sinai-ah hehpihna thuciam bawl hi. Topa in amaute tungah Ama itna leh ama kepna lamdang takin lak hi; Egypt saltanna pan a honkhia hi. Pasian in amaute tawh thuciam bawl dingin sam a, tua in amaute suahtak nading ahi hi. Israelte in Topa sapna zui uh hi napi itna tawh upna mantak nei zo lo uh hi. Amau tangthute en lehang Pasian tawh amaute thuciam paizia thei lo-in gamtatna tawh hotkhiat ngah dingin ngaihsun uh a, siatna sung tung uh hi. Eite in Israel khekhap zui ding ihi kei hi. Mawhneite tungah hong kilang a lamdang hehpihna nawlkhin ding hi lo hi.


url: =Laithiangtho Dokna (Amos 2) ~ Thu Tatuam (Siyin News)\nLaithiangtho Dokna (Amos 2)\nSunday, April 23, 2017 Laithiangtho Dokna No comments\n1. Edom kumpipa ii ngute sia bangba kivawt ziam?\na. Tui sungah kivawk\nb. Vut suak sak\nc. Kumpiinn sungah koi\n2. TOPA in Kerioth kulhpite ka___tu ci hi.\na. pua kik\n3. ___ in Jerusalem kulhpite hal sawm hi.\n4. TOPA in Judah te banghang in dan pia ziam?\na. Mawmai sak nuam\nb. Amate khial kikik\nc. A itna lak nuam\n5. Leiba taangin alaak puante tungah ___ lumh uh hi.\n6. Leiba taangin alaak zute koisungah ne uh ziam?\na. Luphung tungah\nb. Camel mualah\nc. Biakinn sungah\n7. Ceder thingkungte sia ___ hi.\nc. pi 20 kaan ngawl\n8. Senneal ngam sungah kumh bangza hai uh ziam?\n9. Senneal ngam pan apusua zawk ____ ngam TOPA in pia hi.\n10. Nazirite te in ___ thei ngawl hi.\na. ngan ngo\nb. zuu ne\nc. a sam hawi\n11. TOPA kammal sia ___ in za nuam ngawl hi.\n12. Israelte ___ bangin mau tu kici hi.\na. Nau ngil neite\nb. Ngilkial nausen khat\nc. Vanh akhop leang\n1TOPA in, “Moab mite khial kikik khial kikik ahiciang amate daan ka pia tatak tu hi. Amate in Edom kumpipa ii ngute sia, zawnsak vawtna taw haltham a vut suak sak hi. * 2Moab ngamah meikuang ka khiak tu a, Kerioth kulhpite ka haltham tu hi. Ngal kisimna sungah ngalkapte au a, lemle tumin kisimna aw sa lialua sungah Moab mite thi tu hi. 3Moab ngam ukpa le ngam lampuite theampo ka thatlum tu hi.” ci hi.\n4TOPA in, “Judah mite khial kikik khial kikik ahiciang amate daan ka pia tatak tu hi. Amate in ka hilnate zawngsak a ka thupiakte zui ngawl uh hi. A pute ii biak a maan ngawl pathiante ma in amate lam pial sak hi. 5Tua ahikom Judah tungah meikuang ka khiak tu a, Jerusalem kulhpite ka haltum tu hi,” ci hi.\nIsrael tungah Pathian ii Thukhenna\n6TOPA in, “Israel mite khial kikik khial kikik ahiciang amate daan ka pia tatak tu hi. Leiba a lo zo ngawl mihing thumaante, a peangdap kop khat ii man ngangawn a lo kik zo ngawl mizawngte amate in salin zuak uh hi. 7Amate in a thaneamte le a cimawte tuanpeak a, mizawngte lamhui ah sawnvawk uh hi. Sal numei khat sia a pa le a ta in khial puikhawm a, tua bangin ka min thiangtho dai sak hi. 8Biakpiakna mun theampo ah, a zawngte tung pan leiba taangin a laak puante tungah pasalte lum uh hi. Amate in lei a bate tung pan a laak zute, a Pathian biakinn sungah ne uh hi.\n9“Hi zata hi napi ka mite awng cedar thingkungte bangin saang a, limthingte bang a, a thakho, Amorte ka suk cimitna sia noma kong khualna ahi hi. * 10Egypt ngam panin kong pusua pui a, senneal ngam kantan in kum sawmli sung lam hong pui in, taciang noma atu in Amorte ngam kong pia hi. 11Na tapate pawlkhat kamsang tu in ka teal a, na khangmoi tangval pawlkhatte Nazirite tu in ka teal hi. Hi thute thutak hi ka na ngawl ziam, Israel mite awng? Keima TOPA in ka ci zo hi. * 12Ahihang tua Nazirite te zu na ne sak uh a, ka thupiak kammalte son ngawl tu in kamsangte thu na pia uh hi. 13Tu in note lei ah kong henpeak tu a, antang a dimin a kiheang leang khat bangin na mau tu uh hi. 14Tai manlangte zongh suakta ngawl tu uh hi, mihing thakhote a tha bo tu a, taciang ngalkapte in amate nuntakna uh hu zo ngawl tu uh hi. 15Thal toaite in nalh zo ngawl tu a, tai manlangte suakta ngawl tu a, siphu tung a to mihingte in a nuntakna uh suatak ngawl tu uh hi. 16Tua ni in a hang bel ngalkapte zongh a ngalhiam khia in tai tu uh hi,” ci in TOPA in son zo hi.


url: =ABC a hoihna..... - Zomi History ABC a hoihna..... - Zomi History\nHome > Articles > ABC a hoihna.....\nABC a hoihna.....\nR – Reibi ; Reibi pen kammal thak hi. Credit cih kammal tawh a kibang in zat ding deih kammal ahi hi. Reibi hoih na ngah zawh ding hanciam in. Reibi na zat pepeuh lohkik pahpah in. Tua hi leh na dongtuak ngei kei ding hi. Tangthu hoih I neih theihna dingin I nuntakna mahmah reibi hoihte tawh nisimin kilam beh kul hi. Reibi a hoih kei leh bel leiba kihau thei hi.\n**kammal thakte pen mimal phuhtawm hiphot hi. Na lungsim hong nawngkai sak leh kingai dam phot ni aw**\nArticles 6:09:00 PM\nItem Reviewed: ABC a hoihna..... Rating: 5 Reviewed By: Thang Thawn Tuang Guite


url: =Khangthak Zomi te ngah ding laikhak :: ZOMI DAILY\nKhangthak Zomi te ngah ding laikhak\nposted on 5 September 2014 at 1:34 am Lomkholna: Article, ZomiQuavadis\nKong muan mahmah,\nZomi khang thak Pilna nei teng aw,\nkhua daak unla na mit uh hak un. Zomi hizah in nang hong mitsuan uh a, nang hong ngak dimdem uh hi. Na Zomi pih teng in lungsim siangtho takin hong en uh a, “Hih pa in minam phattuamna ding na hong sem dinga, Zomi te ih tenna leitang hong puah in hong zuun ding hi” ci ciat uh hi. Hizah taka nang hong muang na mipihte nung heisan in taisan ngam ding na hi hiam? Tulai khang thakte kiangah “Na sangkah man lecin bang sem ding na hiam?” ci-in thu dong lehang a tamzaw in Siavuan suak nuam ing, sitni suak nuam ingh ci ciat uh hi.\nKa pianna ka gam leitang leh ka minam Zomi zuun in puah nuam ka hihman in Politics sem ning aci kua mah om lo uh hi. Mipil tampi in Politics pen kikhemna guamthuuk hi ci-in thupi sim lo uh a, a sungah lut in puah siang ning a ci khat zong om lo uh ahihman in Minam leh Gam leitang pen hehpihna leh itna nei lo, a huaiham leh ganhing lungsim neite khut sung tungsak pahpah uh hi.\nKhangno pilna nei leh thu ngaihsun thei tengin lim tak hong ngaihsun dih un. Khasum tul 50/60 san ding leh zi melhoih neih ding bek tawh lungkim in, ei angsung bek khual in nasem ding ih hi hiam? Khasum khol in ih teek ciang inmun logam lei in innhoih lam in, tawldam takin tutphazaal tungah Tadensa sim kawm in Coffee don hit-hiat ding bek ngaihsut bulpi in nei zaw ding ih hi hiam? Tua hun ciangin “Politics bel a kihhuai himawk mah ei” cihsan ziau lel ding ih hi hiam?\nNgaihsun pha un Zomi khangthak pilna neite aw, Thomas Alva Edison in tua ciang bek lungsim nei hileh leitung in Khuavaak (Elelctric Light) mu nai lo ding a, Graham bell in zong ama angsung bek na khual hileh nang leh kei in Telephone thei kha nai lo ding hi hang…..Zomi in nang hong ngak hi, Thangmual dung, Meitei guun leh Zomi te tenna leitang in nang bek hong ngak hi!\nNang hong mitsuan den,\nPrevious: Tedim Icon 2015 lasak kidemna omding\nNext: Tulaai leitung Thuthang Tuamtuam Updates September 4, 2014\nKa muhpak US Gamthu pawlkhat (10) ~ Awn Za Pau\nPu Gin Kam Lian ~ Census vai leh Politics vai theihhuai tuamtuam\nMalaysia Airlines ki kapkhiat khitzawh thubuai pawlkhat


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Digital Selections Online access ✖Remove constraint Digital Selections: Online access Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names McKee, Michael ✖Remove constraint Names: McKee, Michael


url: =I thupingaihsut bang? ~ T. Sawm Lian :: ZOMI DAILY\nI thupingaihsut bang? ~ T. Sawm Lian\nposted on 27 February 2015 at 4:17 am Lomkholna: Article, Sawmlian\nI thupingaihsut bang?\nKhantohna pen i thupingaihsut thute in sai mahmah hi. A thupi het lo thu a kithupingahsut mahmahna munah a thupi het lo nasepna leh a gah (result) om nuam mahmah hi. Tua tawh a kilehngat lianin na thupi leh a hoih a pha deih a, a lamen leh tua bang a semte leh a kisepna munah khantohna om hi.\nLaigelhpa khat in, “Nungakte in tangval zu kham a thupisimlohna khua-ah tangvalte in zu kham ngam lo uh hi” ci hi. Maan mahmah dingin ka lamen hi. Nungak pawlkhat in, tangval zu kham lote thugen um loin, zu kham kawma thu-a gengente peuh um zaw uh a, tua bang a tamna munah zu i khaam-khaam zongin khaam baih lo thei hi. Zu khamte a kiphasak theihna munah zu dawn mite pen kithupingaihsut hi kha thei a, a thupisim lo ding a zu dawn lo mipi a tawmzawk man zong hi thei hi!!\nMizogam-ah hun khat lai panin la siam kithupingaihsut mahmah ahih manin la siam kidemna ki-uang mahmah hi. India gam mipite in cricket pen thupingaihsut mahmah ahih manin cricket siamte minthang uh a, England gamah football pen kithupingaihsut ahih manin a siamte minthangin vaang nei pah se uh hi.\nI gennop bang hiam? Khantoh ding, ki-it ding, kilem ding leh khua kithutuak ding i deih taktak leh, mipite lungsim-ah tua bang a sem nuam, a sem ngamte thupisimin, a nawngkaisak, a buaisak leh haksatna a tun mite i muhdan khat a kilaih hun ciangin I lunggulhte neih ding hong nai mahmah ding hi.\n“Lai a siam hangin a phattuamna om tuan kei” “Tan 10 a zawh hangin bang mahmah in zang tuan ke’n teh” i cihcih sung teng Tan 10, 12, B.A zo hong tam thei lo ding a, a zo nuam zong hong kibehlap lo kha ding hi.\n“Zu a dawnloh hangin………” “Thu hoih a gengen hangin amah zong……” i cihcih sung teng khantohna taktak om ngei loding a, na hoih a sem nuamte i thupingaihsut ciangin na hoih sem nuam hong kibehlap-in, khantoh ding lunggulhna hanga zu dawn lo ngamte i\nthupingaihsut taktak ciangin zu dawn lo hih manphatna hong lian ding a, khangnote in zu dawnlo hih pen tup le ngim in hong nei ding uh hi.\nThungetna tawh damsakna nei mi a lunggulh a, thupi a sa mahmahte lakah a damsak thei lote nangawn kineihkhemin om thei uh hi. Tua in i thupingaihsut nate in mite tawh i kizopna leh i nuntakna sungah nakpi takin na sem hi, cih kilangsak hi.\nNa thupingaihsut bang hiam? Bang thupingaihsut sawm na hiam? Nangma khentatna in khua, minam, gam khangtosak thei ahihna phawk gige in.\n(Vapar Weekly Newspaper ading a ka gelh hi)\nPrevious: Malaysia ah Zomi Nam Ni siim phei – 2 ~ Hau Za Cin\nNext: Ki deidanna pan ki lamdanna ah


url: =5. Kiteenna Tau Panin - Zomi Adventist Innkuan\nPasal leh Zi adinga Pasian’ Deihna.—Pasianin pasal panin numei bawla, pasal adingin lawm leh huhna hisak hi. Amaute in pumkhat suakin, lungnop nading, tha ngah nading, thupha san nadingin leh numei ading huhpa asuak ding ahi hi. Asiangtho kiteenna ah pasal in numei itna siangtho angah ding, numei in pasal lungsim anem sakding, agamtatna asuih sakding leh apicing sak ding ahi hi. Tua in Pasian ngimna ahi hi.\nHih kiteenna asusia dingin Jesu hong pai hilo hi. Apatcil a asiangthona ah asanglap kik ding ahi hi. Mite sungah Pasian’ lim le meel sutna adimkik ding leh kiteen kizopna asianthosakna tawh\nlei nasep hong kipan hi.1\nAdam tungah Evua huhngah dinga apiapa mahin mopawi ah nalamdang masa honglak hi. Lawmte leh meeltheihte in pawi akhaamna Kana ah Jesu in mihon laka nasepna hong kipan hi. Tua hia, Amahin kiteenna bawla, Amah mahin aphuh kiteenna kipsak hi. Numei pasalte in asiangtho kiteenna tawh akipum khat dingin vaihawm hi. Innkuante punsuahin, innkuan mimalte pahtawina tawh tawisanga, Vantung innkuan ie mimalin saang hi.2\nJesu in Lungnop Huai Kiteenna Deih.—Christ kiang panin ahong pusuak Pasian’ itna in mite ki-itna suksiat saklo hi. Tua itna in mi’ itna siangtho sak, sanglap leh mipi tangsak hi. Mihingin Pasian tawh kipum khat in Vantung tawh kisai thu ah akhancin matengin hoihna gah theilo hi. Jesu in lungnophuai kiteenna leh innlum mu nuam hi.3\nMihingte akipia Pasian letsongte lakah kiteenna pen mawhna in susia pen hi. Ahizongin Lungdamnathu in tua kiteenna ie sianthona leh ahoihna lamkik sawm hi.\nKiteenna pen Pasian’ ngimna abat nadingin Christ ie hehpihna bekin bawlpha thei hi. Kiteenna in mihing thupha apiading leh asanglap ahi hi. Tua hia, leitunga aom innkuante’ kipum khatna, ki itna leh kilemna in Vantung innkuan lim aciing ding ahi hi.\nVantung ie innkuan deih pen leimite muhna ah dah huai mahmah hi. Ahihzongin thangpaihna leh dahna apiangsak kiteenna pen lawmneihna leh kipakna lametna in apia thei Christ bekin vaihawm thei hi.4\nKipaak Hun.—Cana mopawi ah nungzuite leh Jesu zong kisam hi. Tuabang lungdam mopawi bawlna ah eite kihel tuak kei, ci in Jesu in hong vaikhak lo hi. Tua mopawi ah Jesus apaina tawh alungdamte tawh akipaak khawm ding ahong hilhna ahi hi. Vantung’ thukhun tawh kituakin mawhbanglo kipaakna pawite Jesu in kham ngei lo hi. Jesu mahmahin mihon kikaihkhopna a uapna tawh eite zong akihel dingin hong deih hi. Hih mopawi a uap khit ciangin Christ in pawi dang tampi zong uap lai hi. Ama ompihna leh thuhilhna tawh siangthosak hi.5\nKisialhna, Lahna, leh Gualnopnate Mopawi ading Hilo.—Mopawite lahna, kisialhna, leh kigualnop sakna in kizang hi. Biakna upna leh kizekna tawh kituakin numei leh pasal lam akilungkim uhleh kisialhna leh lahna hikei peuhleh mopawi in Pasian dahsak lo hi.6\nAkiteeng ding lawmtate kituak mahmah phialta leh, lamdungah lah akul hituanlo hi.7\nMihing gualnopna, leh kineiha mopawi bawlna in kiteenna tawh kilawm kasakloh thu ahi hi. Hih kiteenna pen Pasian mahmahin lipkhapna takpi tawh etdinga ahong piak ahi hi. Lei ah akilam innkuan pen akiteengte in bang hi uh hiam, cih lahna hizenzen loa, Vantung innkuan pulaakna hizaw hi. Pasian’ vangliatna lah masak pen ding ahi hi.8\nMrs White Inna Kiteenna.—Ni nihni sun 11 in annek khan agol pen kiteenpawi bawl nadingin kibawl hi. Sanggampa B in akiteeng sakding hia, nuamtakin hun hong zawhpih hi. Kiteenna hun aman nadingin Mrs White thungen dingin kicial hi. Topa in atuam suahtakna lian khat hong pia hi. Pasian’ Khasiangtho in ka lungsim hong nipsak a, athanghuai ciamnuih kibawlnate zong omlo hi. Hun khempeuh lipkhap huai takin kibawl hi. Siangtho in lungsim sukha mahmah hi. Topa in hih kiteenna siangtho sak a, akiteeng tegel in amangthang mi azong mission nasep asemdingin hong ki-ap uh hi. Topa tawh kiniamkhiatsa in nungta in Ama kamciam muang uh hipeuhleh Topa in thupha pia ding hi.9\nNuntakna Nih Kipumkhatna.—Tua mi nihte tangthu sungah utna, hehpihna, itna, kha gupkhiatna asem dingin pumkhat asuah ni uhpen ni thupi khat ahi hi. Kiteen kizopna ah nuntakna nih pumkhat suahna in thupi mahmah hi. Pasian’ deihna tawh kituakin pasal leh zi in Ama’ nasepna ah kizomin picinna leh sianthona semdingin kalsuan uh hi. Tua in amaute septheih ahi hi.\nMi nih pumkhat asuahna Pasian thupha piakna inn in vantung ni atanna mun hi. Jesu Christ sungah numei pasal in asiangtho pumkhat suahna aneih ding uhpen Pasian vaihawmna ahi hi. Pasianin tua inn ukin makaih ding hi.\nInnin leitunga lungnoppen namun ahidingin Pasian in deih hi. Vantung innpi alimcing ngiat ding ahi hi. Bangkua tavuante pua in, Jesu Christ sungah aut asawm khempeuh uh luangkhawmin, Topa kamciam leh Ama khutah kingamin, zi leh pasalin vantungmite phat pum khatna ah lungnopna akihawm ding uh ahi hi.\nKiteenna in amaute’ kimanna khiam lo hi. Kiteenna in gupkhiatna nasep nading ahi hi. Kei zong kum sawm thum leh kum guk ka phak ciangin ka pasal tawh kipumkhatin Topa in ahong sawlna peuhah kapai uh hi. Kiteenna pen Pasian’ pahtawina ngahna ahihlam ka thei hi. Hihsanah athupi thupha ngahna khat om hi.\nTu in, ama khut lenin, hihin ka sanggampa hi, ci in khut kilenin, zi leh pasal, Pasian’ na asemdingin kong hanthawn hi. Pasian pen na thuhilhpa dingin koih un. Ama sungah kipum khat un.10\nAkiteengthakte Thuhilhna.—Ka sanggamnu leh ka sanggampa: Khantawn kitul dingin na kiciam uh hi. Kiteenna ah pilna asindingin akipan na hi uh hi. Na kum masa hun sungin tuahthak tampi nanei ding uh hi. Adiakdiakin na kilamdannate uh nasinkhiat ding hun uh ahi hi. Naupang bangin asinding nahi uh hi. Hih kum masa sungah ahong pai laiding na lungnopna uh amial sakding lai mai khat zong kinelhsiah sak kei un.\nSanggampa, na zi’ hun, tha leh lungnopnate nanga tawh kihuikhawm hi. Na huzaapna in anuntakna anamtui sak ahihkeileh sihna panin sihna azuan sak zong hithei hi. Anuntakna nasuksiat sakloh nadingin kidawm in.\nSanggamnu, Kiteenna bangkua nasep asemdingin akisin nahita hi. Nisim in kuhkal takin hih nasepte sin in. Angsungkhuatna khat zong na neihloh nadingin kivil in.\nNa nuntakna sungah, khat leh khat ki-it kingaihna in na lungnop nading uha luitui hiangka bang nahih sak ding uh ahi hi. Khat leh khat lungnop nadingin na kithuk tangtang ding uh hi. Hihin no adinga Pasian’ deihna ahi hi. Pumkhat nasuah uhciangin mimal nahihna uh mansuah kei un. Topa kiangah ngen un: Bang maan hiam? Mihinga kapian bangci picin sak thei ka hiam?11\nVantung Tetcipangte Maiah Kiciamna.— Kiteenna sungah alutte in ki-itna leh ki aihualna ah aluangkhawm dingin Pasianin thupia hi. Mo leh pasal in Pasianin athupiakna tawh kituakin khat leh khat aki-it thuk dingin vantung leitung maiah kiciamna nala uh hi. Zi in pasal zahtak leh pibawl ding hia, pasal in azi pen it in manpha ngaihsut ding hi.12 Kiteen cilin numei pasalte in Pasian maiah ki-ap uh hen.13\nNakiteen kiciamna ah kahpasik bangin thukip in.\nNgaihsutna, kampauna, ahihkei leh gamtatna ah na tangthu susia kei in. Pasian akihta pasalte bangmahin Pasian thukham mangin.14\nANUAM, AGUALZO KIPAWLNA\nKipumkhatnain Khantawn Manding.—Kiteen kizopna ih theihtel nadingin nuntakna sung tawntung sinding ahi hi. A kiteeng khempeuhte in mong aneilo sinna sang akah uh ahi hi.1\nBangzahta-in pilna leh kidawpna tawh akiteen uh hangin kiteenna pawi amanciangin nupa kop tawmkhate bekin kipumkhatna taktak ngah uh hi. Minih kipum khat nading sepna in kiteenkhit kum tampi sunga akisem hizaw hi.2\nNupa kopte’ abuaihuai vangikte leh tangsapnate in akibang alunggulhna uh ahi kingaihnate mangthang sak hi. Akitheihpih zo nailo azia atong taktakte kimuh sakta uh hi. Hihin athupipen hun ahi hi. Hih tungtawna atelna- in leitunga alungnop nading leh akizeksiam nading uh khensat hi. Athanemna tuak uh kimuh sak uha, pumkhat asuaksak itna in bang hoihna masawt ding kitheizolo hi. Siatnate sangin hoihnate kimuh sakding ahi hi. Ei ahong umcih pen eimau’ lungsim mah hia, khat leh khat bang pulaak ding cih akhensatpen lungsim puak ahi hi.3\nItna-in Ze-et leh Sittel ding.—Kingaihna pen tui bangin siangtho in etlawm mah kha ding hi. Ahihangin sittelna omlo ahihmanin dai thei hi. Christ pen akhatna leh atawpna leh ahoihpenin na khempeuh ah koih in. Mitsuan tawntungin. Sittelna nathuakna tungtawnin Amah na itna in nisialin hong khauhzaw leh hong thuk zaw ding hi. Amah na itna akhan ciangin khat leh khat na kingaihna uh zong thukzaw in khauhpai zaw ding hi.4\nHatsakna, buaina, leh lungkiatnate aom hangin na kinupatna uh khial hi, ci in mawh sak kei un. Ahoihpen thu kin ngaihsut in khensat un. Vai khat peuhpeuh ah ki awlmawh ngaihsut un. Nuntakna gal simna ah khat leh khat tha kipia un. Khat lungdam nading sim in sin un. Ki itna, kithuakzawhna nei tuak un. Tua hileh kiteenna in ki itna ie abeina hilo zaw in, akipatna hi zaw ding hi. Ki lawmtatna ie nopsakna, itna ie kikhihna in vantung nopsakna ciapkholhna ahi hi.5\nLungduai nadingin lungduaina zat kisin un. Migitna leh thuakzawhna tawh lungsim sungah itna amaan kikem cing dinga, Vantungin dik asak zia le tongte kikhan suah ding hi.6\nGalpa-in Khenkham Nuam.—Kibat lohna aom sialin Satanin hun la-in zi leh pasal sunga aom suahpih zia le tongte zangin Pasian’ maiah pumkhat asuak khinte khenkham nuam hi. Kiteenna ah pumkhat ahidingin , zi in apasal thu mang leh a it dingin, pasal in zong azi it ding leh manphat bawldingin kamciam khin uh hi. Pasian’ thukham kizui hileh, kidemna inn sungpanin kihemkhia dinga, kikhen ding lungtup tangtung loding hi. Kingaihna khenkhap ding kiphal lo ding hi.7\nNgawngkhauh Nupate Hilhna.—Pasal ahia zi ahizongin thuneih nuamlo ding hi. Hih thu tawh kisai in Topa in thukhun hong pia khin hi. Christ in Pawlpi a it bangin pasal in zong azi thupi seh ding hi. Zi in apasal pen it in zahtak ding hi. A nih tuakun migitna kisin ding uha, kidahsak kinasak loding hi.\nNang’ deihna azuidingin khat leh khat kiaana sawl kei un. Hihbangin bawlna tawh itna kizek theilo hi. Khat deihna pulaakna in inn sunga kilemna leh lungnopna sia sak hi. Kiteenna pen kidem nadingin zang ngei kei in. Tuabangin nahihleh lungnopna nangah ngeikei ding hi. Na pau leh natatnate ziadam sakin. Na mimal deihna paai in. Na kampau kemcing in. Kampau in ahoih ding leh asia dingin huzaap hi. Na aw sangsak kei in. Aki gawm na nuntakun Christbatna namtui zel sak hen.8\nKampau, Tatna-in Itna Pulaak.—Mi pawlkhatte in itna pulaakna pen thanemna in ngaihsun uh hi. Vang khualna tawh midangte paaidap hi. Hihbang lungsimin hehpihtheihna dal hi. Kipawlna leh citna pulaaknate akisikcip ciangin lungsim vot in itna nei theilo hi. Hih khialhna ihpelh ding hi. Pulaakna omlo itna in sawtvei nungta theilo hi. Nang tawh akizom mi khat peuh tungah migitna leh hehpihna kial tungsak kei in.\nItna kipia unla itna kisiik kei un. Na sunga ahoihpen pung sak inla, midangte sunga hoihna zong muh sak in. Lungdam theihna in lungkimna leh thupha bawl nopna tha guan hi. Hehpihna leh kizahtakna in ahoihding kituh sak a, itna mahmah inzong tupna siangtho nei sak hi.9\nLeitungah ngawngkhauh numei pasal tampi aom na ahangin kingaihna maan thanemna in kisang a, kingaih ding kikhamin kinencip hi. Mihing pianpih ahoih aom sunsun zong aneulai panin kisitcip sak hi. Amaute votna leh angsungkhuak ngawngkhauhnate Pasian’ nitangin atan zawh keileh lungnopna khempeuh kivukcip suak ding hi. Jesu leitungah aomlai-a alungsimnem anei hilengh, vantungmitein mimawhte ahong cizat bangin naupangte ihhehpih theidinga, tua in mawl taka nuntakna ahi hi. Tuapanin eite-in hahsiangna, sanglapna, leh vantung thukhunte tawh makaihna ihngah ding hi.10\nKin leh vangik tampi innkuan sungah hong lut a, pianpih mawltaka nuntakna, tawldamna leh lungnopna tawm bek ihnei hi. Kim leh paamin banggen cih awlmawhlo zawin, innkuanpih mimalte ihkin ngaihsut zaw ding hi. Leitung kisialhnate leh leimite kamsiam lunggulhna khiamin, Christian thusiamna, ziadam leh itna, maitainate innkuan sungah ih pulaak zaw ding hi. Mitampite in innsung bangci nop sakding, cih asin kul uh hi. Inn pen nopsakna mun hiding hi. Alungdam thei lungsim, thumawl takte ah lungkim theihna in itna aom laitengin inn sungah lungnopna om sak hi.11\nThuneu Kinna-in Mannei.—Thupiang maimaite tungtawnin Pasian in eite hong sittel hi. Hih thu te in eite lungtang sungah aom laimaite pulaak hi. Kinna aneute, thupiang neucikte, leh thusiamna neucikte in lungnopna bucing piangsak hi. Hihthu neucikte nelhsiahna in abucing siatna hong vaitut hi. Kim leh paam mite hoih nading a ei leh ei kimangngilhna in atawpna ah vantung laibupi ciaptehna kicing sak hi. Midangte hoih nading nusia in, ei leh ei ih kikinbawlnate Pasian in kimuhmawh bawl hetlo hi.12\nKingaihna Apulaak Lah Pasal.—Itna adimna inn ah kam leh tatna tawh itna akipulaakna, vantungmite akihilna mun hia, minthana nizangte tawh akisiangtho sak mun zong ahi hi. Bangkua sung nasepnate in nopsakna zong ahi hi. Tuabang munah na zi in innsung nasep nuamsa lo, cih omlo ding hi. Maitaina tawh inn na sem dinga akim apamah anuihmai thei kawikawi ding hi. Alungsim sungah Topa phatna lasa ding hi. Tu laitakin na zi in na ngaihna thuak khalo hi. Khatveivei na pulaak sam hi. Akisam nasepte zong innsungah nasem hi. Ahizongin akisam khat omlai hi. Itna ie huzaapna omlo a, kikinna omlo hi. Itna pen ki-etna, omdan leh awgingte panin kimu ding hi.13\nAdahhuai Angsung En Zi.—Akiteengte lungsim siangtho pen akithuahpihte hangin hoih zaw ahihkei leh sia zaw hi. Kiteen khit asawtlo in, aniam, akhem, angsunggen, aki-uktheilo khat ie nasepna hangin siat kipan ta hi. Khangmoi apasal in ciim takin khensat hileh nuntakna ie vangikte apuakpih nuamding mi, adinpih khop theihding ngah dinga, anuntakna pi sak zaw, siangtho sak zaw, leh a itna tawh alungnuam sak zaw numei khat ngah ding hi. Ahihhangin azi in kitom thei-a, itna siik thei a, aki khallo ama lungsim tawh apasal’ lungsim tawngte leh thuaknate mawhsak hi. A pasal itna leh khensatnate pakta thei hileh ahoih ding ahi hi. Tua hilo in pasal in ama lunggulh bangin bangmah thuzeklo ahihmanin azi in itna neilo leh a kinlo in mawh sak hi.14\nKithuahpih Theih Zi leh Nu.—Acimhuai innsung nasepte tawh kidiah cip beklo-in nu leh zi in laisim hun zong la hen. A pasal tawh akilawm tak theih nading leh akhangto tate lungsim tawh aki cisa neh theih nadingin thusut in. Dinmun asangzaw innkuan alampih theih nadingin ahun ngahte zangsiam hen. Ahonpa tawh hunla in kizom hen. Pasian’ kammalte simin, tate tawh lopa singkung lakah vakkhia hen. Amuh uh ahoih nate panin Pasian zong uh hen.\nZi in maitai in, tangzang hen. Tatsat lo-in puankhui lo zawin, nitak hun zong kikhawlh hun nuam bawl hen. Nisim nasepnate panin innkuan in kithuahna nei hen. Tua hileh pasal tampite in nitak nunekna leh laam innte ah apai sangun innah om nuam zaw ding uh hi. Naupang tampite zong lamlak leh saipite ah hun beisak lo ding uh hi. Numeino tampite zong thentholna leh lawm hoihlote tawh kithuahlo pah ding hi. Innsung huzaapna in nu leh pa leh tate ading hia, khang tawntung thupha ahidingin Pasianin ageelsa ahi hi.15\nKiteenna in zawhtholhna hikhin lo hi. Dongtuahna tampi aom bangin thu neuneu kinding tampi zong om hi. Zi in amah leh amah pen milim bangin kingaihsun kei hen. Amahin nupi hia, lungsim ngaihsutna pan hilo-in, atattakin vangikte apua ding ahi hi. Innkuan theisiam dinga, amah sangin kinzawk ding om ahihlam zong kithei ding hi. Ataktak nuntakna in khuamial leh dahna zong nei veve hi. Mi khat sial tungah buaina tung hamtang ding hi. Satan in upna hansanna leh lametna susia nuamin atawntungin nasem hi.16\nAlungnuamlo Nupate Thuhilhna.—Na nuntakna uhin sehnel gam tawh kibang hi. Nunghei lecin lono leh singnosel om hi. Keu tak-a nuntak ding hituanlo hi.\nSingkhuah omlopi in mei akuanloh mahbangin kam leh tatna tawh pulaakna aomlohna ah itna om theilo hi. Sanggam C in migittatna leh ziadam kam khum tawh zite tungah ngaihna pulaak dingpen vang kiamhuai sa hi. Nang pen nakim napam ie huzaap nahangin nalungsim kikhel mun mahmah hi. Sum nabawlna ah nabuainate, nakin thute, nahehnate na nasep phual ah nusia in. Maitai tak leh hehpihna, ziadamna, leh itna tawh inn masuan in. Tua-in na zi adingin siavuan muh man, zatui leimante sangin hoih zaw pek hi. Tua in pumpi ading leh kha cidam nadingin hoih hi. Na nuntakna in genthei lua hi. Nangaihna leh natatna kitum kak lua hi. Na gentheihna hangin Pasian lungdam hetlo hi. Hih pen nang leh nang nakikhal zawhloh mana apiang thu ahi hi.\nNalungsim’ thuaknate nazui lua hi. Itna pulaakna pen vangkiam huai nasa hi. Migi tak leh ngaihna tak tawh na pau ding pen thanemna nasa hi. Tua hilo hi. Tuabang awnemte munah pumphatna, kilemlohna kam, kiselna kam, leh kimawhsakna kam napau khia zaw hi.\nNang sungah lungkimna mal khat zong omlo hi. Na buainate namitsuan hi. Na maitangin nalunggulhnate, na zawnate pulaak hi. Hong kibawl sia bangin na kingaihsun a, lunggim in nakhuisa hi. Na khuak zong mei akuang nasa hi. Na lungsim zong gik nasa hi. Pasian itna leh Vantung Pasian kiangpana nangah thuphate hangin lungdamna na pulaak kei hi. Nuntak sunga anuamlo teng naphawk hi. Leitung’ haina ahi khuamialpi in nang hong khuhcip hi. Tawldamna leh lungnopna nang ading hitheilua hinapi in naniala, Satan kipaak mahmah hi.17\nKi-it leh kithuakkimna Thaman Kipia.—Kithuak leh ki-it kimna omlo in leitung vangliatna khat mah inzong nang leh na pasal Christian pumkhatna tawh hong khih zolo ding hi. Na kithuahna uhpen kinai ding, migi, siangtho, kitawisang ding, na nuntakna uhah Kha vangliatna naneiding uh hi. Tua hileh Pasianin note ahong ngetna tawh kituakin khat leh khat tungah na khempeuh napicing thei ding uh hi. Pasianin natun nadinguh dinmun natun uhciangin vantung pen na nuai uhah om na muding uha, Pasian pen na sungah namu ding uh hi.18\nSanggamnu sanggampa, phawk un. Pasian in itna hia, kamciam nakipiak bangmah un, Ama’ hehpihna tawh khat leh khat na kilungnuam sak zo ding uh hi.19\nNumei leh pasalte in Jesu Christ Huhpa in nei hile uh, Pasian ngimsakna mun tungzo ding uh hi. Mihing’ pilna in asep zawhloh, muanna tawh Pasian azongte adingin Pasian’ hehpihna in gualzawhna ahi ding hi. Ama hong khualna in vantung panin khau tawh eite hong khih khawm ding hi. Itna in kiphatna leh kamciam kipaih maimai tawh kibang lo hi. Vantung siamgatna in kiptak ngat takin agat puan pen leitungah siambu in gan theilo hi. Tua siambu panin akingah puante in ze-etna leh sittelnate tawh kikeklo ding hi. Lungsim leh lungsim kimaingat dinga, ki-itna kham-khau tawh akip tawntung dingin kikhihcip ding hi.20\nPrev post Patient Continuance in Well-Doing\nNext post CS 5: Jesu A Neite’ Piakkhiatna


url: =Zogam Leitaw lam Khantohna Pawlkhat\nNEWS Zomi News Zogam Leitaw lam Khantohna Pawlkhat\nWritten by Tongsan Admin\tTuesday, 21 April 2015 10:13\nZogam(Chin State) leitaw lam Matupi-Paletwa motor lam (tai-135) honpawi pen Matupi leh Paletwa mun(2)pan kibawl aa, (6.4.2015) ni zingsang nai(9:30)AM hun-in Matupi khuanawl Kaisi mualvum ah Zogam Parliament Makaipi U Hau Khen Kham, Lam Zumpi pan Dy Minister Dr. Win Myint, Zogam kizop kikawmna lam Vuangyi U Ngun San Aung, Zogam Parliament Makaipi hun U Ohn Lwin leh Matupi gam khantohna’ng Makai lutangpi U Lian Thang ten Ribbon khau at-tanna tawh ahon khit ciangin, State Chief Miinister U Hung Ngai-in,Ciaptehna mualsuang honna tawh zomsuak cih kiza hi. Tua lampi honna-ah a kihel Makaipi tengin Ciaptehna mualsuang Thupha piakna leh tuisiang thehna nei cih kiza hi.\nLamhonna-ah akihel Makaipi te Motor (18)tawh Matupi-Paletwa lamthak zui-in maban zom uh-a, (9/0)miles pan Mudra Construction Co.,Ltd ten Sun an tawh na vaidawn-a, Company nasepna te gamlim tawh lak-in telgenna nei cih kiza hi. Tua ban-ah motor hon tawh lamthak zui-in Paletwa lam manawh uh-a, Bawili lui-ah Aya Shwe war Construction Co.,Ltd vaisai ten na vaidawn leuleu aa, BAWILI LEI lamloh a phamawhna thu Lam zum pan hongzin Makaipi te tung pulakna nei uhhi. Bawili gunsung tawn-in kikantan-in maban zom uh-a, nitaak lam nai(3:50)PM kiim in Sami khuapi thak tung-a, Khuanu khuapa Kumpi nasem mimal kim\nin, kigual deudau in vaidawnna, Khumi+Yakhine+Mro ngeina lam te tawh nopci takin vadawn muakna nei uh-a, Makaipi te lungkim mahmah in tua zan Sami ah giak uh hi.\n2015 April (7)ni zingsang nai(8:38)AM hun in Sami gun aa kilam Sami Sikzawl Sikkhau lei Honna kinei-a, tua honna hun ah Chief Minister U Hung Ngai-ii genna-ah hih lei pen (1050)Billion bei-in kibawl hi-a, Ton(22) gik ciang kho zo hi. Pi(440)sau in Zogam a om Sikkhau lei lakah a saupen hi-a, (1.10.2014)in “Lei nasem kipawlna(10)”ten vaipuak la nasep kipan in (27.3.2015)ni-in hong zosiang uhhi ci hi. Ciaptehna mualsuang honna a kineih khit ciangin Motor te tawh maban zomsuak uh-a, Paletwa khuapi sun (11:50)Am hun-in tung uh-a, khualum henhan lua ahih man-in tawlnga hithiat phot uhcih kiza hi.\n2015 April (8)ni zingsang nai(8:30)AM hun-in, Paletwa lutna-ah MATUPI-PALETWA MOTOR LAM (Paletwa lamkhen)honna kinei-a, tua honna hun-ah State Parliament Makaipi U Hau Khen Kham, Lam Zumpi pan Dy Minister Dr. Win Myint, Zogam kizop kikawmna Vuangyi U Ngun San Aung, Zogam Gam leh Leitang kem Vuangyi U Kyaw Ngein leh Paletwa State Parliament Pu Nan Saih te Ribbon mutpuak khau attanna tawh honna nei uh cih kiza hi. Tua ban-ah ciaptehna mualsuang Pu Hung Ngai (Chief Minister)in set kipei mekkek tawh honna nei-a, Matupi-Paletwa Motor lampi tai(135)sau honna pawipi pen lawhcing takin kigualzo cih kiza hi.\nMatupi-Paletwa motor lampi thak pen 2011 pan kipan lampi kekna, leineuneu bawl/thuahna, menciim dalna bawlna, leiphil dalna bawlna, kultal lampi bawlna cihbang a kumzui-in kibawl toto-a, Kawlgam lam pan Company lian (9) [Mudra Construction Co.,Ltd; Be One Construction Co.,Ltd; Ayar Shwe War Construction Co.,Ltd; Unique Enterprise Construction Co.,Ltd; Shwe Ka Son Construction Co.,Ltd; Than Naing & Brothers Construction Co.,Ltd; Best Luck Construction Co.,Ltd; Brave Tiger Construction Co.,Ltd; Myanmar Ah Hla Construction Co.,Ltd]ten vaipuak la-in, sikbilatmi tawh kibawl tuikhettna (75), mencim/leiphil\ndalna (30), Pi(50)nuai lei (14) kibawlkhin-in, sum zatna pen lamhonni ciang (14382.65)Billion bei cih Chief Minister-in lam honpawi-ah pulak khia hi.\nHih lampi tungah khua(18) om-a, Tuk, Khuakhal omlo a tawntung akizin ziahziah theihna dingin, Bawili gunlei (Matupi leh Paletwa gamkikhenna-ah om)leh Kaladan gun @ Kesapahnadi gunlei bawlding kisam lai hi. Bawili gunlei pen Lam Zumpi pan hongzin Dy Minister Dr. Win Myint in tukum sungin bawl ding cih kamciam piakhin cih zong Chief Minister in gen hi. Hih lampi thak ahoih suaksuak nangin tukum (3974.15)Billion tawh kipuah kizun ding cih geelna dik omkhin ci hi. Zogam adingin Matupi-Paletwa motor lam tai(135)honna pen kep leh zuundet ding tangthu thak hoihkhat ahi hi.\nTg. John Thang Za Khual @ Khual Suante


url: =by Stampers on Tue Sep 16, 2008 5:01 pm\nby Raskul on Tue Sep 16, 2008 5:16 pm\nby NizKun. on Wed Sep 17, 2008 6:57 am\nby Stampers on Wed Sep 17, 2008 9:34 am\nby NizKun. on Wed Sep 17, 2008 6:24 pm\nby Stampers on Wed Sep 17, 2008 6:53 pm\nby NizKun. on Wed Sep 17, 2008 7:10 pm


url: =Midik tang leh gupna tanlo, midik suak leh gupna tan ~ Evan. Suangh Dal :: ZOMI DAILY\nposted on 28 May 2020 at 10:30 am Lomkholna: Biakna, News, SuanghDal\nJesu Khrih tan pa le Topa in um-in sangin tui i kiphum ciangin midik a kitang maw? Midik a kisuak? Midik suak cih pen Mangkam in “infused righteousness” kici a, midik a kitang pen “imputed righteousness” kici hi. A nunung pen Council of Trent khawmpi ah Lang nih tuakin Diktanna (justification) pen hehpihna hanga upna bek tawh hi, cih thukim tuak uh hi.\nAhi zongin tua upna tawh dikna pen a kisuak maw, a kitang cih thu ah hong kithukim thei nawn lo hi. Protestant lamte in midik a kitang hi zaw na ci-in RCC in midik a kisuak hi zaw veh aw hong ci ta hi. (Council of Trent: Sess. 6. Ch. 8 Can.24) – upna tawh midik a kisuak hi loin, a kitang hi cih thu a hilh teiteite in hamsiatna ngah ta hen. Let him be anathema.” ci-in na tangko giap uh hi.\nMidik a kitang: Martin Luther in mawhnei mi dik a tangte na ci hi. The justified sinners. Christian thu-umsa mi khat in upna tawh dik a tang hi bek a, Jesu bang lian-in midik a kisuak bak hi lo hi . Tua diktanna pen za ah za, zanni tuni zingciang kikhel ngei loin a kip ahi hi. Upna tawh na ngah Diktanna pen khua hun a sat a vot teh bangin kiam zel khang zel hi loin a kho tawntung ahi hi. Topa’ lam pan hong piak pen a kip ahi hi.\nMidik suak kihi loin midik tang a kihih zawk mah bangin i pianthak ma-a mawhnate i pianthak khit ciangin khialhna ci-in laih phei theih pongmawk zong hi loin mawhna mah ahi hi. Tua ahih manin i pianthak khit ah mawhna a kibawl kha zelzel lai thei ahi hi. Tua i bawlkhak zel mawhnate in i ngahsa diktanna a hemkhia thei ngei hi nawn lo hi. A thupi pen upna tawh dikna na tang khin takpi mah hiam cih lam hizaw hi. Have you been truly justified by faith?\nJustification pen 100% a kip hi-in ahi zongin sanctification ahi i Christian mimal nuntakna ah kiam thei khang thei mah hi. Tua a kiam thei a khang thei pen in gupna hong tansak ding hi nawn lo hi. Backsliding cih pen a om thei hi-a, ahi zongin ka midik mi ka phong kik ding hi Topa in ci hi. Apostasy a puk kik mi ci-a Hebrews 6na sung khawnga a gen pen diktanna a ngah ngei vet lo, a piangthak takpi ngei lo a min pua Christian te a genna hi bek hi.\nMi diktang theology le midik suak theology a kibat loh mah bangin, Backsliding le apostasy zong kibang lo hi. Christian te midik a kisuak hi loin midik a kitang bek hi-a, Christian te puk kik (apostasy) takpi ngei lo dinga, Backsliding tawmvei sung nungtolh cih bel om thei hi.\nMidik suak: na upna tawh midik a suak (infused righteousness) hi mawk na hih manin na gupna tan leh tan loh ding pen nangma khut sungah a om vilvel hi ta hi cih thu hi. Midik bang a suak velval hi ta na hih manin mawhna khat na bawl leh gupna a tan hi pahpah cih thu hong suaka, tua adingin thoih kik nading zeksah sagihte tungtawnin Siampite piak theih mawhmaisakna kisam sak uh hi. Siampite in thupha a piakna tawh Nekkhawm hun bang ciangin Khomun pen a sa taktak, lenggah tui pen a si taktak hong suak kik hi cih bang pen gupna tan kikte adingin Jesu hong si kikkik a suak sak ahi hi.\nJesu Khrih in eite tang dingin a luzang pan a khetul dong mawhlawh na tawi hi. Tua hun laitakin Jesu Khrih mimawh a kitang sak hi-a mimawh a suak hi lo hi. Tua mah bangin ei Christian thu-um mite zong Jesu dikna a kitang bek hi-in midik a kisuak hi to pah lo hi.\nMidik a kisuak hi mawk leh dikna kitan kik thei mah ding hi. Banghang hiam cih leh i Christian nuntakna ah mawhna kibawl lai tek lua mawk hiven, hemham geuh ve uh cin. Diktang cih pen mi mawhpi mah midikin hong ciamteh cihna hi photphot hi. Tua ahih manin mimawh mi, diktangte hi hang cih thu i tel mahmah a kul ahi hi. Mi dik i tan ma-in mawhna in hong that that-a, midik i tan khit ciangin mawhna a that that pan ihi hi. Mawhna i vui lai kul ding hi.\nPasian’ mai ah i dinmun pen midiktangte kihi-a, i mimal pen mimawhte mah kihi lai phot ahih manin, nitak i lup ding teh thu um mimal Siampi za tawh “Topa aw tuni-a ka mawhna te hong mai sakin” ci-a thu i nget zelzel laina pen gupna tan kik pak ihih manin gupna i ngah kik pak nadingin thu ngetna hi nawn lo hi. Tate in Papa tungah hong maisak in cih theihna khuan hi zaw ta hi.\nMidik tang mite’ nisim mawhna pen gupna tan nading tawh kisai nawn lo hi. Midiktang mite thungetna gupna ngah kikkik nading tawh kisai sansan nawn lo hi.\nMidik suak mite’ nisim mawhna pen gupna tan vai vive suak ta hi. Midik suak mite thungetna pen gupna ngah kikkik nading vive suaksuak hi.\nTua ahih manin ei Christian taktakte in midik kisuak hi loin midik a kitang hizaw hi cih thu… “Ama’ dikna puanpak silh-a ka thawh ciang…” Justification is not by infusion. Justification is by imputation. Midik suak kihi loin Midik tang kihi zaw ahi aw. Midik kisuak hileh gupna kitan thei kha mah dinga midik kitang hi zaw ahih manin Gupna kitan lo hi. Diktanna i cih cih, Evan. Suangh Dal\nPrevious: Nalawm numei in nang hong simngaih ahiam? ~ Job Cinpi\nNext: China kumpi nuai ah Hong Kong bit nawnlo\nLungngai kawmin, thala khawm ni ~ David Tuang


url: =Tulai Zomi te' Kalsuan zia - Zomi Community Network - Your Network\nPosted by Tg. Thangno on December 13, 2011 at 12:29am\nLeitung piandan hong kilamdang toto in tuhunciang Business atuam tuam leh ki pawl na atuam tuam te hongpiang in leitung in khantohna lam ah mun hong la mahmah ta ahih man’ tu in leitung pilnasang anei te in leitung pen khuakhat bang hi ta hi na ci uh hi. Hi mah hi banghang hiam cih leh tu hun ciang in phone bek hinawn lo in internet a hi zong in kizopna atuam tuam te hong omta a hihman in leitung mun tuam tuam aa thupiang te a pianhun lianphial in leitung mundang tuam tuam pan kithei zo phial hi. Ei Zomi te’ e leh tua a khang to lei tung tawh bang zahciang kizopna nei aa bangzah ciangin ihtelpih hiam?? A thei pen kitam mah mah ding aa a hihhang a tel ki tam in ka um kei hi. Banghang hiam cih leh mundang gamdang ah sum zong ding bek in ih pai khia aa pil na tawh ki sai leh a khangto leitung ii thu pen a kantel tamlo bek tham lo in a tel sun sun te in zong hawmsawn hilh sawn cih om lo in ei thei ciangbek tawh ki omlai zen hi.\nPil na leh Zomi\nA beisa kum 30-40 hunlai in Zomi sung ah pilna ki lunggulh tek hi. A hihhang tuhun ciang pilna sangin neek ol tak leh manlang tak aa sumngahtheih nading bek ngaihsun in ihkalsuan zawh pen kum 20 hongval kik leuleu hi.Bang hanghiam cihleh Zomi sung ah pilna nei aa, pilna tawh kumpi pension a sang thei ding tam kimu nawnlo hi. Tu laitak Zomi te ii, ih sumzon na bulpi a hi Singapore,Malaysia(tuma kum 15 hunpawl pan kipan) te ah abeisa in bangmah thei lo khatzong nasem ding in kipai thei aa, ahih hang tuma kum 4 khit pan kipan in pilna or skill khat peuhpeuh nei lo,laitan neilo te luut na ding hong haksa mah mah ta hi. Bek tham lo in pilna nei aa, pilna a zang thei mihing khat a hih naak leh Singapore ngam misuah theihna ding vaihawm sakuh aa, tua lo te ahih leh kumtampi a omzong in kingahsak tuanlo hi. Leitung ngalpi nihna khit aa; Asia sung ah a khang to ngam te ahi Korea, Singapore, India,and etc ngam te ih et tak ciang pilna zon ding naak thu pi sak mah mah uh hi. A diak diak in sen minam te a hih naakleh a mau teen na ngam ah pilna a sin uh hawm thawh in mi ngam ah pilna na sin thuah uh hi,ei Zomi te zong ngam dang kipaimah na ven sangkah pilna zong ki om nai lo ci leng zong ki ngah phial ding zah dong in sum zong leh pilna zong ki khai mah mah hi. Hih mun ah pilna ihcih takciang sanglam pilna bek hi loin pilna a tuamtuam ki zong thei hi,ei mau sepmun pan sum bek ngaihsun lo in haanciam lehang sum ngahin pilna zong kingah laiding aa, naakpi tak in ki meet hi. A hih hang tua bang aa,a ngaihsun leh tua bang zia tawh a kalsuan kitam hetlo hi. A bei sa kum 20 ma hun ciang ciang Zomi te citak hong ki cih pen tuhun ciang ki pe’ng mah mah ta hi.Sum ngah theih na ding Pu te(Boss) mai muh nading ciang bek in nakisem aa ka haan ciam hang ka tha sum ki lam dang kei cih lungsim kinei hi,tuabang ngaihsutna pen ki khial mah mah hi. Ih nasep namun ah deihtakin haanciam in ihsep te telsawm theihsawm le hang mailam ah koi koi ihom zongin tua pilna in an hongvak kikding ahih lam ihphawk lohman na hi nginge hi. Malaysia ah 2005 pan 2010 bei madeuh ciangdong tawmvei sung ka om aa,tua hunsungin a tamzaw Kawlngammi tetawh kithuah in minam tampitawh ka kimu kha hi. Minam tampi ka cih ciang ngaihsut dan a kibang lo minam kacih na hizaw hi. Ka naseppih lian a hi Kawlmi te khat in bang hong ci hiam cih leh hizah aa na, ih Bosspa tanu ngahsawm nahiam hong ci hi. Khat leu leu in bawngki sa nahiam hong ci hi. A dang khat leu leu in deihsak na tawh na, nasep leh tua in nanung hongzui kik dinghi hong ci hi. Tuamun ah ka zahtaak mah mah mikhat pen Vietnam mi hi aa, a man banghong ci hiam cih leh”lawm aw hi zah in ihngam ah septheih ding om hileh ei lah koimah paikul lo ding ihsep zah zah ihngam in lah phattuam pihding hi;” hongci hi. Hi mah hi ahi zong ih tuna mun ihom namun pan ei ii sepzawhna khiapding hituanlo hi. Tua tawh ki sai Sangngam Kayahte khat in banghong cihiam cihleh hih Malaysia ah na sem sem lehang sawt sawt leh thadah natna kingah thei dinghi hong cingei hi. Banghanghiam cihleh overtime(hunval na sep) ngah nopna lungsim tawh nikhat nasep hun nai 8 sung aa a ki zo thei ding khat pen ki zawhlahbawl ahih den ahih man hi. Weekend hongtun dingciang in zong weekend OT pen mikim in ki ngah lo in a ngah te in zong (double pay) nitha a zah nih in ki ngah hi. Na sem a tam zaw in tua weekend OT deihna lungsim tawh azawh lah loh ding na sep pen ki zawhlah bawl in OT a la la pawl khat om lai hi. Tua te in mailam ah a mau na sem leh bang ci sep tam cih ka thei nuam peuh mah hi. Hihmun mah ah a khang to hak lo ding minam khat om hi tua pen Vietnam te hi amau a hih leh a nasep dinguh khat sem meng meng in zawhbawl bek tham lo ah midang tawh kibang loin cilngil(kuhkal) ngiatuh hi. Tua mah bang in thasum ngi na a sak loh na uhzong paungam hi. Kawlmi te a hih leh a paungam a om pong hang a pau ngamlo tamzaw hi. Bang hang hiam cihleh a mau thasum tawh ki tuak ding bek in na sem aa ahun tawh ki tuak in na sem lo a hih man hi. Tua aih man nasep na khatpeuh ah hun tawh ki tuak aa na sep theih na a hi zongin ih panmun zawh sawm na a hi zong in tua te zong pil na zon na hi pah hi nang ee leh bangci ciang in na, nasem hiam????\nZongam/Zomi mai lam ding\nTu lai tak Zongam ah piteek puteek te,bangmah a thei nai lo nau pang teng leh U lian lah a hi nai lo nau pang lah a hi tak nawn lo teenager teng bek inn kingak sak hi. A dang a cidam sun sun ngamdang ah $ buai in ki buai aa ihngam zong ngilvah tuam mah hi. A hihhang lam khat pan ih Zongam khantoh na ding a hih leh ei mau teek teek a mun ah ih om kei leh mi-ih bat ding cih tha dah mi kal kibaan nawn hetlo ding nahi nginge hi. Malaysia pan Kawl ngam ah ciahkik ding kacih hun in lawmte pawl khat in sum nei mah mah aa khol sa sum ki cin man aa. aciah ding hongsa pawlkhat om hi. Ciang meidawi aa. mundang a kalsuan khia ngamlo hong sa zong pawlkhat om hi. Ahih hang kei dinmun hongthei tak tak te in ahih leh Kawlngam ciah le teh bang sepsawm nahiam bangtawh nuntak sawm nahiam hongci uh hi. Tuabang hongcih kamalte cihhuai mahding hi.tua hikei leh kua ngamdang pai ding?? Hih mun ah ngending thupi mah mah khat om hi,bang hiam cihleh ihngam pan a piang (ciin loh aa ngamlak ah a po) vanmanpha($) sang a manpha zaw tampi tak om na pi kuaman zang siamlo ih hih man hi. Ngamsung aa omteng tokhia long khia; paak man pha laak nate en le hang sing kung lian pi pi ki pheng phuk in ihngamzong tampi keu tuam mah mah hi. Bang hang tua te ciin sawm lo, ka neu lai in khua sung ah U lian ka Nu ngual ka Pa ngual te in na Pa om na kawl ah pai leteh tangha(buhsih)neding hi ve cin vaiminciim limlo pi hongci uh hi. Tua hileh tua lim zong lim ih sak loh;ciin na zong a ol val val a hi tuan lo tua vaimim pen cing cing lailai, atua cih ve ve sang ngamlak ah amanpha mahmah, ciin nading zong ahaksa lualo paakmanpha te ciing zaw in hileng,tu BEK thamlo ahun atun ciang ngamlak ah zong in tawi 100 tawi 200 bang ol tak aa, aki ngahthei telawng(konjac) te man pha mah mah napi bang hang ciin sawm lo…van khaam tuam tuam sem in thong sung ih ki deen aa kum 5 kum 10 hun ihbei kaal in,tua te semlengcih ahi zongin, ngamdang pai in $ ih zon kaal aa nu le pa in lah a ut na zui in ih zon sa $ te tawh sangngam te’n zu adawn theih za a teeptheih sang in ihngam ah tua te ciing in ih sangngam te pilna nguan in pilna tawh ngamdang a pai sak hi zaw leng tam pi lawhcing zaw bek thamlo ihngam hong khangto biah zaw ding hi lo hiam. Ih ngaihsut mah mah keileh tu zawh kum 20 khitah cih na ding thei lo in ki om khathei ding hi. Tuabang ihcih ciang tulaitak ngamdang om te lungkim lo kha thei dinghi, cihnopna pen tua hilo zaw in innlam aa om nu le pa leh sangngam te kiangah guideline piaktheih ding cihna hizaw hi. Ei zong ngam anei lo hilo banghang peem ta in omsawm ding ih hiam. Inn lam aa om sangngam te ngamdang ah ihsap thuah thuah sang akhangto ngam atung sa ei te in a khangto ngamte kalsuanzia leh pilna a ki sap zia guideline piathei in ihngam ah apiang tua a manpha mah mah $ tawh a ki lei te ci’ngsak ding aa ihtu ihta khang aa minuai omloh nading plan ihneih hongkul ta hi. Tua hi kei leh Zongam mailam dingpen hongmial tek tek ding hi zaw hi. Malay ka omsung in Dr Dalian lai at Pilna maw Sum leh Paai a cih article khat kasimkha ngei aa,thupi leh ngaihsut huai sa kahih manhih lai hong atsawn ka hi aa,tua dan laite simhuai,kanhuai leh ngaih suthuai kasa mah mah hi. Tuabang lai te bek tawh zong hong hi thei tuan lo ding aa, adang pilna nei te in bangci leng ihngam hong cidam kikding cih ngaihsun aa plan ihneih kul ta hi. Ngen bektawh hi lo in a mai pan ihlah kul hi. Tua hi leh tu zawh kum 20 ciang aa hong piang ding Zongam pen hong na sia mah mah ding hi. Tu lai tak in zong tampi ki pan ta zong ki ci thei hi bang hang hiam cih leh khua neu neu te ah Hydropower tawh mei ki bawl kawi kawi aa ngamdang om sangngam te panpih na atam zaw hong hi hi. Hih pen result hoih mah mah khat hi ahih hang tuaciang tawh hong kicing nailo hi tua mei pen zaan aa, meivak ding bek hileh bangmah ki lamdang tuanlo ding hi. Ngamdang om sangngam ten ngaihsun ding hi hang bang kisem thei ding? Ngamdang aa omte bek hilo ngamsung aa omte zong in OT sep ding ihngaih sutsak kulhi. Ihngam aa ih duh luatloh ompawng bang pen sweet in ki bawl thei ci hi tua te hong kan un. Adang tampi kanhuai tam mah mah ding hi kei sang atheizaw tampi om zaw dinghi. Tu laitak aa a khangto mah mah Korea ngam pen hunkhat lai in Zongam sang in haksa zaw hi.Japan kumpi uksung ah om in sal nasep lo ngal a sem kha lo te hi,a hih hang tun lei tung ah a khang to ngam khat hong suak zieu hi. Tun ei ih hih leh ngamdang ah mi sep khempeuh phial mah a kisem kha hi tua ahih man aa nuam a salua ih hih khak ding zong lauh huai mah mah hi. Tu lai tak na omna nuam mah ding hi (hak sat na om lo cih na hi lo) ahih hang Zongam leh et kik leteh angei bang na ngei lai phing hi, ni sim aa na muh muh electric tawh a pai meileng te natuan mawtaw hoih mah mah te na Nu na Sang ngam na khua pih te in amang uhah zong naman kha nailo uh hi. Na Buuk mun khan in a cih laisaingtho kam mal ih saan khialh khakding lau huai ka sa hi. A zom ah na teen na puan buuk cih kam mal na mangngilh leh a khangto hi lo in nuam na sak mah mah hang akiam suk hi zaw ngi nge nahih lam a kitel lo hizaw thei hi teh. Zongam leh Zomi en don lo en la’m lo kua man hong laam lo ding hi. Zongam khantoh na ding plan hoih mah mah te program te ki sam hi. Bawl lung aki suih tak ciang player khem peuh in bawling nung a delh khawm ngei ngai hi leh bang mah hun in goal lo ding hi. Tua mah bang in khan toh na ding a hi zong vai khat peuh peuh ah mi sep khat sem ngei ngai cih sang opposite view leh a dangh view tuam tuam tawh kal suan theih ding ki sam hi.\nA tawpkhak na-ah nangleh kei Zongampan kigamla na mun ah om in nuamsa in,leitung khantoh nate kikaal ah nuam ihsak mah mah hang ih Zongam ah computer acih pen akine thei peuh a kisak lai aa,ihpian na ihkhua te ah sailungtang hual kidemna peuh tawh hun a bei lai ahih zen laileh tuapen nang lehkei in ngaihsun aa,ihlap toh ding kisam hi. Na Hauhna,na pilna ten a innkuanpih,na khuapih,na minampih a hizong in phat tuamna a ngah lawh kei aa,nang aa ding bek in a nungta na hih aa leh hoihtak kisitpha kik in.


url: =Comment: Tedim Sialtang tui pipe mawtawpi khat in taihkham :: ZOMI DAILY\nposted on 21 January 2018 at 8:19 am Lomkholna: Khupkhanthang, News, Tedim, Zomi\nHih Sialtang tui pen mipi neihsa (Public Property) leh ei mimal khatciat neihsa (Private Property) ahih tuaktuak lam mipi in kitheilo tawh kibang kasaa hi. Gam khat pepeuh ah mipi neihsa or mimal neihsa khat pepeuh a susia, a gusim, athaangzat, aom leh Upadi om mah bangin thu ki bawl hi. Mipi taangh in Sipin (Municipal) te in thubawl (taza suai) ding hi. Tuateh mimal khat ciat in, tua bang mi hoihlo te thuneite or zum ah zaksa ding tavuan ih nei hi. Kawl pau in “Tavuan tih lohta pyitu” ih hi ding thupi hi. Hih te pen mawkmaisak theih thu hilo hi.\nTuilakna pipeline khempeuh lei sungah phum ding hi mah hi. Sialtang tui kibawl lai in pipeline khempeuh leisungah pi 3 thuk ah kiphum hi.Tuinak pan Yatkwat sim aom tuibem te ah design zui in,tui ki tun’sak masa hi. Tua tuibem te pan khuasungah tui kihawm khia pan hi. Tedim khua mipi mahmah zong mipi ading khuallo in, ei mimal ading khual na tawh pipeline teng kito khiakik hizaw hi. Ahizong in tutadih ih phumzawh kei leh zong kimawhsak nai kei phot ni.\nMailam ah akua mahpeuh ih hanciam ding hi. Tui pipeline te leisungah ihphum zawh kei leh zong Hawklam sungah paisak ding hilo hi. Tui pipe kitam in tui a’ luankhiat ciangin, pipeline sungah nagative pressure hong piang aa, tui pipe pehna (Socket, Union)leh pipe a kha’ng neu (Crack) te panin, hawktui sung aa om natna lungno (Germ) te pipeline sungah hong lut in, tuine mipi tungah thakhat thu-in, sungtholh, gilsa, Zavat Pulnatna, (Water borne diseases)te hong kilawh sak pah hi.\n1854 kum October kha in London khua yatkwat khat-ah Zavat Pulnatna tungin mi 616 a kizom in si hi. London most terrifying epidemic ki ci hi. A hang pen, Ekbuk tui nin te kikholna (Cesspool) leh khua sung tui pipeline kinailua a hih man’ hi. Cesspool leh tui pipeline te kidalna kawm (Wall) luilua ta in kha’ng (Crack) kawikawi hi.\nTua cesspole ah naupangte’ diaper khawng kipaai nianua ahih manin, tua pan in, cholera lungno te piangin, tuipipe sungah nagative pressure aom ciangin tuipipe sungah lut aa, tua pan tuine teng zavat pulnatna a kilawh na hi gige hi. Hih thu pen khuapi (City) te planning a kibawl ciangin piciang (Standard) in ki nei aa, tui pipeline leh cesspool te a kigamla theithei in kibawl hi.\nKawlzang aa teeng te in ih theih ding leh ih pi-ngaihsut ding khat ah, ih Kawltuikhuk leh ih ekbuk, a tawmpen pi 50 ih ki gamlat sak ding thupi hi. Natna hoihlo a piangsak bacteria namkhat te, leisungah gamlaa pipi paizo thei hi. Pi 50 pen WHO standard ahihi. UNICEF in zong tuamah siksan hi. Kawlpi khua bang akhantoh mahmah hang in tuni ciang dong proper sanitation om nailo hi. Sewer line omlo Cesspool omlo, surface run-off drain hoihtak a ki design omlo hi.\nPrevious: Minam itna ~ Lian Tuang\nNext: Titanic tembawpi ~ Tdkkhen\nJohor ah mawtaw tuahsia in “Johor Royal Family” sungpan papi khatsi, atanu liam